Strategija korak ka uređenju medijske sfere | EurActiv Srbija\nStrategija korak ka uređenju medijske sfere\nObjavljeno : 30.09.2011.\t Tweet\nUsvajanjem strategije razvoja medija do 2016. godine Srbija je učinila korak ka stvaranju konkurentnog okruženja u toj oblasti, što je jedan od kriterijuma koje mora ostvariti u pridruživanju EU. Ključna novina koja se uvodi Strategijom jeste da država ne može biti vlasnik javnih glasila čime se otvara put ka privatizaciji državnih medija. Medijska udruženja su u načelu pozdravila usvajanje tog dokumenta ali su upozorila da je najvažnija njegova primena. Evropska komisija je ocenila da strategija predstavlja dobru početnu osnovu za otklanjanje nedostataka u medijskoj sferi.\nSrbija se i dalje suočava sa ozbiljnim nedostacima u ovoj sferi. Savet za borbu protiv korupcije Vlade Srbije je kao osnovne probleme medijske scene u Srbiji identifikovao netransparentnost medijskog vlasništva, uticaj državnih institucija na rad medija kroz budžetska davanja i problemi u funkcionisanju Javnog servisa. Predsednica Saveta Verica Barać je, u tekstu pod nazivom Izveštaj o pritiscima i kontroli medija, predstavljenom 29. septembra, navela da je sloboda medija u Srbiji dovedena u pitanje, zbog čega je posredno ugrožena i borba protiv korupcije, koja ne može da se odvija bez pomoći slobodnih medija.\nVlada Srbije je Strategiju razvoja sistema javnog informisanja u Srbiji do 2016. godine usvojila 28. septembra nakon godinu i po dana pripreme tog dokumenta u kojoj su učestvovali novinarska udruženja, ali i različite evropske i međunarodne institucije, poput Evropske komisije, Saveta Evrope i OEBS-a, koje su imale savetodavnu ulogu. Strategija uređuje pitanja koja, suprotno očekivanjima, nisu bila obuhvaćena izmenama Zakona o javnom informisanju a koja su ostala otvorena i postala predmet neslaganja između medijskog sektora i vlasti.\nStrategijom je predviđeno da država ne može biti vlasnik javnih glasila, čime je odgovoreno na ključan zahtev medijskih udruženja. Država će moći da bude vlasnik specifičnih glasnika koji se odnose na njen rad i javnih radio-televizijskih servisa. Drugo ključno pitanje - direktno budžetsko finansiranje medija, trebalo bi da konačno bude rešeno od 1. januara 2012, pošto se Srbija Sporazumom o stabilizaciji i pridruživanju obavezala da će sa tim datumom prestati sa tom praksom.\n"Osnivač javnih glasila ne može biti, ni neposredno, ni posredno, država, teritorijalna autonomija, lokalna samouprava, kao ni ustanova, preduzeće i drugo pravno lice koje je u celini ili delimično u državnoj svojini ili koje se u celini ili pretežnim delom finansira iz javnih prihoda", piše u medijskoj strategiji, koja je 29. septembra objavljena na sajtu Vlade Srbije.\nU Strategiji navodi se da država zbog osiguravanja javnog interesa na području javnog informisanja može biti osnivač nacionalnih, pokrajinskih i regionalnih javnih radio-televizijskih servisa. Država, takođe, može biti osnivač javnog glasila, na srpskom jeziku, za potrebe stanovništva Kosova i Metohije, kao i specifičnih glasila koja su u funkciji bližeg informisanja i upoznavanja građana sa radom državnih organa i javnih preduzeća (internet portal, skupštinski kanal, službeni glasnik i bilteni).\nU Strategiji se navodi da nacionalni saveti nacionalnih manjina mogu biti osnivači javnih glasila na jeziku nacionalne manjine za koju su osnovani.\nU rokovima predviđenim Strategijom, povlačenje države iz vlasništva podrazumeva vlasničku transformaciju privatizacijom svih javnih glasila u kojima je država većinski ili manjinski vlasnik, i/ili konverzijom državnog vlasništva u akcije i njihov prenos bez naknade, u skladu sa propisima koji regulišu oblast privatizacije, kao i na drugi način u skladu sa zakonom.\nPrema Medijskoj strategiji, podaci o vlasništvu u javnim glasilima su javni. "Mora se znati stvarni vlasnik pravnog lica koje je osnivač javnog glasila i poreklo kapitala uloženog u javna glasila".\nRepublika Srbija obezbediće, takođe, regulatorni okvir za ravnopravan položaj svih novinskih agencija, u skladu sa pravilima zaštite konkurencije i dodele državne pomoć. To podrazumeva da će, kako piše, država i pre vlasničke transformacije Novinske agencije Tanjug obezbediti konkurentno poslovanje na tržištvu agencijskih usluga, vodeće računa da Tanjug ne dovodi u neravnopravan položaj druge agencije.\n"Država će putem konkursa, sufinansiranjem medijskih sadržaja u javnom interesu, kao i kupovinom agencijskih servisa za sopstvene potrebe, podsticati razvoj novinskih agencija", piše u Strategiji.\nMedijska udruženja: Ključna primena Strategije\nPredstavnici medijskih udruženja u Srbiji su ocenili da je dobro što je strategija usvojena, ali su ukazali na značaj njene primene i kontrole, odnosno usvajanja neophodnih izmena zakona i izrade vremenskog okvira kako bi se ona i primenila. Oni su izneli i primedbe na neka rešenja i upozorili da bi vlast mogla da odlaže i odugovlači sa primenom Strategije.\nPredsednik Nezavisnog udruženja novinara Srbije Vukašin Obradović očekuje velike otpore u procesu donošenja medijskih zakona i primeni medijske strategije, jer je zbog mešanja i uticaja politike na medije i proces donošenja tog dokumenta tekao sporo i mučno. Predsednica Udruženja novinara Srbije Ljiljana Smajlović smatra da sadašnja Vlada neće sprovoditi medijsku strategiju i da su već samim tim obesmišljeni zacrtani rokovi, ali da bi se moglo očekivati da oni ipak budu ispunjeni ako bude nastavljeno približavanje Evropskoj uniji.\nEvropska komisija pozdravila je usvajanje medijske strategije Srbije kao dobru početnu osnovu za otklanjanje nedostataka u medijskoj sferi. Komisija je u saopštenju navela da će pažljivo pratiti sprovođenje medijske strategije kao i promene zakona radi usklađivanja sa evropskim standardima.\nObradović je rekao za agenciju Beta da je medijska strategija generalno dobra, ali je kritikovao odredbe koje se odnose na osnivanje šest regionalnih televizijskih servisa, čija je forma zadržana uprkos protivljenju medijskih uruženja okupljenih u medijskoj koaliciji.\nSmajlović je kazala za Betu i da je procedura javne rasprave izigrana jer su prikrivene prave namere o budućnosti državne agencije Tanjug i osnivanju šest regionalnih TV servisa. Ona je izjavila da nije zadovoljna modelom na koji je medijskom strategijom predviđen izlazak države iz vlasništva u medijima, jer je kao rešenje sugerisana promena načina dodele državne pomoći.\nSavez vojvođanskih Mađara (SVM) je najavio da će tražiti da "barem dva" javna regionalna radiotelevizijska servisa budu formirana u Vojvodini.\nPredsednica Udruženja mađarskih novinara Vojvodine Livije Tot izrazila je zadovoljstvo jer je u tekst Medijske strategije ušla rečenica koja garantuje autonomnu uređivačku politiku za medije čiji su osnivači nacionalni saveti manjina.\nProteklih nekoliko dana u javnosti se raspravljalo o uticaju i kontroli Nacionalnog saveta Mađara nad glasilima na mađarskom jeziku, a dnevni list Mađar so (Magyar Szo) u svom redakcijskom komentaru oštro je kritikovao to telo i pojedine političare i naveo da su urednici u listu često izloženi njihovim pritiscima.\nVlada Srbije: Strategija razvoja sistema javnog informisanja u Republici Srbiji do 2016.\nPredsednik Nezavisnog udruženja novinara Srbije Vukašin Obradović izjavio je 29. septembra da je medijska strategija važna, ali da je potrebno da se u predviđenim rokovima usvoje zakoni koji će uspostaviti ravnopravne uslove i nezavisnost u radu medija. On je rekao da je sastavni deo medijske strategije akcioni plan sa tačnim rokovima donošenja izmena i dopuna medijskih zakona, koji počinju da teku i da država treba odmah da počne da radi na izradi zakonskih rešenja na koja se obavezala.\n"Sada treba videti kakvo je raspoloženje države, ne deklarativno, nego stvarno jer sudbina medija i medijske scene zavisi od zakonskih rešenja, a ne od strategije koja može biti dobra polazna tačka u reformi medijskog prostora", rekao je Obradović.\nPredsednica Udruženja novinara Srbije Ljiljana Smajlović izjavila je 29. septembra da mediji i medijska udruženja posle usvajanja medijske strategije treba da nastave da insistiraju na ostvarenju nekih rešenja koja sadrži taj dokument. Smajlović je agenciji Beta rekla da je neophodno da se zahteva promena načina finansiranja, odnosno da državna pomoć i kanalisanje novca medijima moraju biti dostupni javnosti, nevladinom sektoru i medijskim udruženjima.\n"Kako će da se troše pare i kako će da se suzbije kontrola države - to su sve mali potezi na kojima treba raditi i to će biti glavno poprište bitke sa državnom naredne godine", rekla je Smajlović.\nPredsednik Nezavisnog društva novinara Vojvodine Dinko Gruhonjić izjavio je 29. septembra da je dobro što je usvojena Medijska strategija i izrazio nadu da će ona biti i sprovedena u praksi, a pre svega da će se država konačno povući iz vlasništva nad medijima. "Malo sam začuđen što je strategija usvojena na telefonskoj sednici Vlade Srbije, nakon gotovo godinu i po dana napornog i mučnog rada. Sada se nadam da će biti i sprovedena, jer znamo da se zakoni u Srbiji i inače donose kao na filmskoj traci ali se vrlo često ne sprovode", rekao je Gruhonjić novinarima.\nOn je izrazio nezadovoljstvo jer je strategijom predviđeno formiranje novih šest javnih regionalnih servisa i upitao na koji način će oni biti finansirani, s obzirom da i postojeća dva javna RTV servisa imaju velikih problema sa prikupljanjem pretplate.\nPredsednica Udruženja mađarskih novinara Vojvodine Livije Tot izrazila je zadovoljstvo jer je u tekst Medijske strategije ušla rečenica koja garantuje autonomnu uređivačku politiku za medije čiji su osnivači nacionalni saveti manjina. "Slažemo se da nacionalni savet može da bude osnivač informativnog glasila, ali da u svakom slučaju treba redakcijama da da potrebnu autonomiju i da ne može da se meša u sve", kazala je Livija Tot novinarima.\nPrema njenim rečima, posebno je važna rečenica iz strategije da nacionalni saveti treba da garantuju najviši mogući stepen autonomije medija i da ne mogu da utiču na njihovu uređivačku politiku ukoliko ona zadovoljava merila, odnosno kriterijume informisanja u javnom interesu.\nSavez vojvođanskih Mađara će tražiti da "barem dva" javna regionalna radiotelevizijska servisa budu formirana u Vojvodini, izjavio je republički poslanik te stranke Balint Pastor i predložio da oni budu u Subotici i u Zrenjaninu. "Mislim da su autori dokumenta i Vlada Srbije pošli od pogrešne pretpostavke da Radiotelevizija Vojvodine u potpunosti zadovoljava informativne potrebe stanovništva pokrajine", rekao je Pastor za novosadski Mađar so (Magyar Szo).\nOn je ocenio da je Medijska strategija, koju je usvojila Vlada Srbije "značajno bolja" od nacrta dokumenta koji je bio predočen tokom leta i zbog toga što nacionalni saveti manjina mogu biti osnivači javnih glasila. Pastor je izrazio razočaranje zato što Medijska strategija ne predviđa da lokalne samouprave mogu da ostanu osnivači medija.\n: Mediji u Srbiji - pretnje i trka za profitom\n: Smanjiti uticaj tajkuna na medije i politiku\n: OEBS: Zabrinjavajući napadi na nezavisne medije u Srbiji\n: Od početka godine u svetu ubijeno 16 novinara\n: Zabrinutost zbog kršenja slobode medija u Turskoj\n: Evropska federacija novinara: ugrožena sloboda medija u Srbiji


Naslovna strana dvonedjeljnika "Intervju" u kojem je objavljen intervju sa Šljivančaninom\nSlavoljub Kačarević je krajem novembra 1991. godine, samo četiri dana nakon pogubljenja oko 260 ljudi na Ovčari, kao novinar dvonedeljnika "Intervju" razgovarao sa majorom Veselinom Šljivančaninom i kapetanom Miroslavom Radićem. Intervjui u kojima oficiri Gardijske brigade JNA potvrđuju da su imali kontrolu nad pripadnicima TO - neposrednim izvršiocima zločina, su objavljeni u prazničnom broju magazina, 29. novembra 1991. godine.\nKačarević je u odgovorima na pitanja branilaca rekao da su obojica optuženih ostavili na njega dobar utisak. Radića je opisao kao "uzornog oficira" o kojem je vladalo uverenje da je "hrabar i odgovoran, protivnik pljački i ubijanja" dok je Šljivančanin, po svedoku, bio "vrsni vojnik i iskusni starešnina", kojeg su "i mediji i javnost doživljavali kao heroja".\nNa insistriranje Šljivančaninovog branioca, advokata Novaka Lukića, svedok je potvrdio da je optuženi major bio "ponosan na višenacionalni sastav JNA i da se zalagao za očuvanje celovitosti Jugoslavije". Po Kačareviću, major je verovao da je JNA "jedina regularna vojska čija je dužnost da održi red na svojoj teritoriji".\nIako je u glavnom ispitivanju rekao da Šljivančanin nikada nije sporio sadržaj intervjua, svedok se naknadno setio da je major bio nezadovoljan zbog naslova "Vitez iz Vukovara – povratak ratnika" i portreta koji je objavljen na naslovnoj strani nedeljnika.\n"Smatrao je da je to preterano ali je tekst na kraju odštampan", rekao je Kačarević.\nOdgovarajući na pitanja branilaca svedok je govorio o motivima JNA za osvajanje Vukovara i svojim saznanjima o navodnim zločinima hrvatske strane i propagandi srpskih medija. U dodatnom ispitivanju od strane tužioca rekao je da je vehinu informacija o "srpskim civilima koje je trebalo spašavati", "leševima oko četrdesetoro srpske dece" "noćnim likvidacija Srba" dobijao iz medija koji su, kako je rekao ranije, bili pod kontrolom države, tada oličene u predsedniku Slobodanu Miloševiću.


Ugljanin: Bošnjačke stranke neće zajedno, a pojedinačno nemaju dovoljan legitimitet - Politika - Dnevni list Danas\nPočetna » Vesti » Politika » Ugljanin: Bošnjačke stranke neće zajedno, a pojedinačno nemaju dovoljan legitimitet\nPredsednik Stranke demokratske akcije (SDA) Sandžaka, Sulejman Ugljanin, rekao je danas da još nema odgovora bošnjačkih partija na predlog sporazuma o zajedničkom delovanju.\nOn je na konferenciji za novinare rekao da su prethodnih dana o tome razgovarali sa predstavnicima svih partija koje su osvojile bošnjačke glasove u Sandžaku.\n„Očito da nisu zainteresovani da bilo šta učinimo zajedno, a nijedna bošnjačka stranka u Sandžaku nema samostalno dovoljan legitimitet, kao ni političku snagu da samostalno učini bilo šta dobro za građane ove regije“, rekao je on.\nZato, „ukoliko ne udruže svoje izborne rezultate, već samostalno troše dobijene glasove građana Sandžaka, kao najveći mogući politički vredan kapital, one direktno rade na štetu birača koji su im dali poverenje“, ocenio je Ugljanin.\nNaveo je da bošnjačke stranke imaju 70 odsto glasova građana Sandžaka na izborima, te snose i najveću odgovornost za loše stanje u toj regiji.\nNa pitanje Radija Sto plus o sastanku s predstavnicima Stranke pravde i pomirenja (SPP), Ugljanin je ponovio da ni od njih nisu dobili „nijedno pisano slovo“.\n„Kad dobijemo od njih ili bilo koje druge stranke odgovor, razmotrićemo ga na organima stranke“, rekao je Ugljanin.


Poslanici o sporazumima iz oblasti odbrane — Викиновости\nPoslanici o sporazumima iz oblasti odbrane\nBEOGRAD, 15. aprila 2010. (Beta) - Skupština Srbije počela je u četvrtak objedinjenu načelnu raspravu o devet međunarodnih sporazuma iz oblasti odbrane nakon što su poslanici iskoristili pravo da postavljaju pitanja.\nPoslanik Liberalno demokratske partije Slobodan Maraš kazao je da Zakon o prostornom planiranju i izgradnji ne funkcioniše i da je izgradnja zaustavljena, te je zatražio od nadležnog ministra izmene zakona. Maraš je naveo da LDP traži promenu zakona jer ljudi ostaju bez posla, a država bez sredstava koja donosi građevinska industrija.\nPoslanik Demokratske stranke Srbije Željko Tomić pitao je ministarku telekomunikacija i Vladu Srbije šta se dogodilo sa telefonskim pretplatnicima koji su za mart dobili račun sa povećanjem pretplate, iako je to povećanje planirano tek od 1. aprila.\nPoslanik Nove Srbije Miroslav Markićević ponovo je pitao gde je novac od SMS igre na sreću koja je emitovana na RTS i pitao zašto se generalni direktor javnog servisa Aleksandar Tijanić "krije iza kolegijuma te medijske kuće kada donosi odluke".\nŠef poslaničke grupe Srpske radikalne stranke Dragan Todorović ponovo se interesovao za privatizaciju Luke "Beograd", a u tom pitanju pridružila mu se i šefica poslaničke grupe Za evropsku Srbiju Nada Kolundžija. "Treba dati odgovor šta je vlada Vojislava Koštunice uradila u procesu privatizacije Luke 'Beograd' i da li je zaista kada je vlada prodavala tu luku bilo 42 miliona evra na računu", kazala je Kolundžija.\n„Poslanici o sporazumima iz oblasti odbrane” Новинска агенција Бета, 15. април 2010. (српски)\nПреузето из „https://sr.wikinews.org/w/index.php?title=Poslanici_o_sporazumima_iz_oblasti_odbrane&oldid=1629602”


Šokantno: Evropol traga za 65.000 krijumčara ljudi - većina ih je s Balkana\nSve više zemalja obustavlja upotrebnu ove vakcine\nŠokantno: Evropol traga za 65.000 krijumčara ljudi – većina ih je s Balkana\nM. K. 6. aprila 2018. 02:03\nEvropske vlasti u ovom trenutku tragaju za oko 65.000 krijumčara migranata, što je dvostruko više nego pre tri godine, kada je migrantska kriza bila na vrhuncu, što svedoči o eksploziji takve kriminalne aktivnosti, prenose mediji u regionu.\nIako je broj migranata koji uspevaju da pređu Mediteran od 2016. u znatnom padu, „potražnja za krijumčarima i dalje je ogromna“, navodi Europol, evropska agencija specijalizovana za suzbijanje kriminaliteta.\nIstrage provedene u zemljama članicama EU omogućile su da se otkrije sve veći broj osumnjičenih.\n– Pred kraj prošle godine imali smo u našim bazama podataka 65.000 krijumčara ljudi – rekao je za AFP Robert Črepinko, voditelj Evropskog središta za suzbijanje krijumčarenja migranata u sastavu Evropola.\nOko 30.000 osoba za koje se sumnja da su krijumčari bile su evidentirane u tim bazama u septembru 2015., ali je njihov broj krajem 2016. skočio na gotovo 55.000, da bi u 2017. porastao za još 10.000.\nHrvatski mediji: Hrvatska vojska nemoćna pred Vojskom Srbije\nSZO se oglasila o situaciji na Balkanu: Veoma smo zabrinuti\nČak 63 posto krijumčara kojima je Evropol utvrdio identitet dolaze iz Evrope, uglavnom s Balkana, navodi evropska agencija. Njih 14 posto je s Bliskog istoka, 13 posto iz Afrike, 9 posto iz istočne Azije i 1 posto iz Amerike.\nKrijumčarenje je kriminalna aktivnost u punom zamahu i meri se milijardama evra, iako od 2016. pada broj dolazaka migranata na grčku obalu, a od 2017. na italijansku, prenose mediji.\nItalija: Zbog ljubavi napustio poziv sveštenika\nEgipat: U sudaru autobusa i kamiona 20 poginulih\nNemački ekspert: Policijski čas kontraproduktivan\nVakcinisani protiv korone iz EU mogu u Dansku od 1. maja\nItalija: Osuđeni političari ipak dobijaju mesečne premije


Ukrajina uradila svoje, sada se Srbija nada čudu - SportSport.ba\nNakon večerašnjih utakmica Grupe B kvalifikacija za Evropsko prvenstvo, Srbiju koja je na trećoj poziciji i Portugal koji je drugoplasirani (pozicija koja vodi na EP) dijeli samo jedan bod, ali je "Orlovima" ipak potrebno čudo da se plasiraju na smotru najboljih evropskih reprezentacija.\n14.10.19. 23:08 R. Pašić\nUkrajina je u Kijevu pobijedila Portugal u 8. kolu kvalifikacija i na taj način osigurala plasman na EP i prvo mjesto u grupi. Također, Ukrajina je ovom pobjedom ostavila "u životu" Srbiju koja je kao gost, zahvaljujući golovima Aleksandra Mitrovića, savladala Litvaniju sa 1:2.\nPobjeda Ukrajine je dakle koliko-toliko uvećala šanse Srbije da se nađe na EP, ali Tumbakovićevi izabranici do kraja kvalifikacija moraju odigrati perfektno i opet će im trebati "čudo". To čudo će biti kiks(evi) Portugala do kraja kvalifikacija.\nSrbija mora savladati Luksemburg i Ukrajinu na svom terenu i čekati veliki kiks Portugala.\nPortugal u novembru dočekuje slabašnu Litavniju koja do sada ima samo jedan bod (remi sa Luksemburgom), a onda gostuje Lukseburgu. Srbiji je za plasman na Euro potrebno da dobije svoje dvije utakmice, a da Portugal na barem jednoj remizira ili izgubi - što je zaista teško očekivati.\nSelektor Srbije otkrio zašto je precrtao Luku Jovića\nTumbaković objasnio sve što je trebao\n13.10.19. 18:24 2\nŠpanci otkrili zašto Jovića nema u reprezentaciji Srbije\nFudbaler Reala ostalo bez poziva


Er Srbija leti od 26. oktobra, garancija potpisana\nSiniša Mali, savetnik prvog potpredsednika Vlade, demantovao je informacije koje su se pojavile u javnosti da postoje bilo kakvi problemi s garancijom kojom Vlada preko Fonda za razvoj treba da obezbedi svoj deo u našoj novoj avio-kompaniji "Er Srbija", kao i da je ministar privrede Saša Radulović odbio da potpiše te garancije.\nBEOGRAD - Siniša Mali, savetnik prvog potpredsednika Vlade, demantovao je informacije koje su se pojavile u javnosti da postoje bilo kakvi problemi s garancijom kojom Vlada preko Fonda za razvoj treba da obezbedi svoj deo u našoj novoj avio-kompaniji "Er Srbija", kao i da je ministar privrede Saša Radulović odbio da potpiše te garancije.\n"Garancija je potpisana i danas će se naći na dnevnom redu sednice Vlade", rekao je Mali za današnji "Blic" negirajući da postsoje bilo kakvi problemi sa garancijom.\nU Vladi Srbije uvereni su da će kompanija "Er Srbija" 26. oktobra početi sa radom, iako je u Evropska komisija početkom avgusta upozorila da bi "Er Srbija" mogla da izgubi licencu o otvorenom nebu zato što je "Etihad" preuzeo upravljanje našom novom kompanijom, piše "Blic".\nSiniša Mali, navodi "Blic", ne krije da je u Direktorat za civilno vazduhoplovstvo 2. aavgusta stigao upozoravajući dopis iz Evropske komisije, generalnog direktora za mobilnost i transport u kojem je navedena mogućnost da nova kompanija može da izgubi licencu za otvoreno nebo zato što je upravljanje novom kopanijom u rukama kompanije koja nije iz EU.\n"Ne postoji nijedna tačka u kojoj Srbija krši ratifikovan sporazum o otvorenom nebu", naglašava savetnik prvog potpredsednika.\nOn je objasnio da "Er Srbija" ostaje u većinskom vlasništvu Srbije, A Vlada ima većinu u upravnom odboru. Učešće "Etihada" od 49 odsto vlasničkog kapitala u Jatu je u skladu sa ugovorom i odredbama regulative o opštim pravilima za obavljanje usluga vazdušnog saobraćaja u zajednici.\nDirektorat je odgovorio na pismo Evropske komisije i ne postoji nikakvo novo pismo iz Brisela sa novim uslovima, rekao je Mali za "Blic".\nPrema saznanjima tog lista, veliki broj stranih avio-kompanija, čak i uz pomoć zvaničnika iz EU, pokušava da spreči početak rada naše nove avio-kompanije. Glavni razlog je taj što će, prema svim prognozama, "Er Srbija" vrlo brzo postati vodeća kompanija u regionu, i što zahvaljujući ugovoru sa "Etihadom" iz Emirata ima najbolje i najkraće veze iz Beograda za čitavu Evropu, Aziju i SAD.


Austrijska kompanija zainteresovana za ulaganje u OIE u Negotinu | Energetski portal Srbije\nAustrijska kompanija zainteresovana za ulaganje u OIE u Negotinu\nPredsednik opštine Negotin, gospodin Milan Uruković, 28. januara 2014. godine sastao se sa predstavnikom firme „Energic GmbH“ gospodinom Krešimirom Feletarom u vezi ulaganja ove kompanije u proizvodnju energije iz obnovljivih izvora u ovoj opštini.\nNaime, kompanija „Energic GmbH“ iz Beča zainteresovana je za ulaganje u izgradnju vetroparka, toplana na biomasu i korišćenje komunalnog otpada za proizvodnju električne i toplotne energije u Negotinu.\nNa sastanku je postignut dogovor da predstavnici opštine Negotin i JKP „Badnjevo“ u narednom periodu dostave potrebne podatke ovoj kompaniji kako bi se omogućila dalja saradnja.\nSaradnja između opštine Negotin i kompanije „Energic GmbH“ započela je u novembru 2013. godine, kada je u Beču, u Ambasadi Republike Srbije, predstavljena prezentacija Regionalne organizacije za razvoj istočne Srbije (RARIS) „Na istoku nešto novo“ čiji je cilj bio da privuče investitore u osam opština zaječarskog i borskog okruga. Tom prilikom je gospodin Miloš Uruković istakao da postoji čak 51 lokacija za ulaganje u ovom delu Srbije.\nKompanija „Energic GmbH“ iz Beča bavi se investiranjem u obnovljive izvore energije, u vetroparkove, solarne elektrane i hidroelektrane. Od 2000. godine izgradili su projekte u oblasti OIE čija je instalisana snaga veća od 400MW.


Han sa kosovskim liderima o prevazilaženju krize\nJohanes Han i Isa Mustafa, Priština, februar 2015.\nNa Kosovu danas boravi Komesar za evropsku susedsku politiku i pregovore o proširenju, Johanes Han. Kako je saopšteno iz Kancelarije EU na Kosovu, ovo je prva poseta komesara regionu nakon usvajanja paketa proširenja i njegova poseta će se, pre svega, ticati pokretanja Plana evropskih reformi.\nHan će se u Prištini sastati sa političkim liderima, uključujući predsednika Hašima Tačija, predsednika Skupštine, Kadrija Veseljija, premijera Isu Mustafu, zamenika premijera, Branimira Stojanovića i ministra spoljnih poslova, Envera Hodžaja.\nKomesar će se na kraju dana, zajedno sa poslanicom u Evropskom parlamentu, Ulrike Lunaček, sastati sa svim političkim liderima kako bi se razgovaralo o neophodnosti prevazilaženja političke krize.\nNa Kosovu i dalje vlada napeta situacija zbog toga što Skupština još nije ratifikovala sporazum o demarkaciji sa Crnom Gorom, što je jedan od uslova za viznu liberalizaciju Kosova.\nPored toga, predstavnici Srba u kosovskim institucijama zavrzli su svoje učešće zbog nezadovoljstva na Zakon o Trepči koji, prema njihovim rečima, nije u interesu srpske zajednice na Kosovu.


Savet doktora - Rihanna mora da se odmori – Vesti — MTV Srbija\nSavet doktora - Rihanna mora da se odmori\nPevačica mora da prestane da izlazi i da pije... Nakon što je otkazala koncert u švedskom gradu Malme, zbog iscrpljenosti, doktori su Rihanni preporučili odmor. Ljudi u pevačicinom okruženju brinu da ona previše radi, ali i izlazi po klubovima i pije, izveštava britanski tabloid The Sun.\n"Ona je ili na bini ili u studiju ili u klubu. Nikada se ne odmara," izjavio je izvor blizak pevačici.\nRihanna je trenutno na evropskoj turneji, koja se završava u Londonu u decembru, a u međuvremenu će izaći njen novi album "Talk That Talk" 21. novembra. Spot za singl "We Found Love" je izazvao kontroverze - naime, organizacije koje se bore za prava žena smatraju da je pogrešno što Rihanna dozvoljava sebi da bude predstavljena kao "objekat koga poseduju muškarci", jer u spotu nju bije momak, koji tetovira reč "Mine" na njenim leđima.\nDrake objavio spisak pesama sa novog albuma\nVeć sprema novi album… Rihanna & Coldplay - stigao "Princess Of China" video\nVest da će na Rihannaninom remiksu pesme "Birthday Cake" pojaviti njen bivši dečko Chris Brown se pojavila na blogovima. Rihanna postavila VEVO rekord\nPevačica kaže da je album završen i da će 14 novih pesama biti objavljeno 21. novembra... Prikaži sve\njelena radulovic 08.11.2011 13:47\nsamo ti ozdravi pa cemo za ostalo lako:)


Sindikat: Mjere Vlade RS nedovoljne da spriječe kolaps zdravstvenog sistema - Klix.ba\nBiH Sindikat: Mjere Vlade RS nedovoljne da spriječe kolaps zdravstvenog sistema\nSindikat: Mjere Vlade RS nedovoljne da spriječe kolaps zdravstvenog sistema\n24.12.2014. u 12:26\nVlada RS Savez sindikata RS\nMjere za zdravstveni sektor, koje su planirane u ekonomskoj politici RS-a za 2015. godinu, potpuno su pogrešne, površne i ne mogu doprinijeti bilo kakvom poboljšanju sadašnjeg teškog stanja, smatra Upravni odbor Unije sindikata radnika u zdravstvu RS.\nTvrde da Vlada RS nema pripremljene politike i potrebnu snagu i volju da uspješno provede bilo kakve reforme u ovoj, za sve građane RS, posebno važnoj oblasti.\n"Odgovorno tvrdimo da planirane mjere ekonomske politike i planirana budžetska sredstva namijenjena zdravstvu nisu dovoljna da spriječe opšti kolaps zdravstvenog sistema u 2015. godini", saopćeno je danas iz ovog sindikata.\nNa osnovu provedenih stručnih analiza postojećeg stanja u javnim zdravstvenim ustanovama, Upravni odbor Unije sindikata radnika u zdravstvu je mišljenja da je potrebno hitno provesti ozbiljne reforme i konačno uvesti red u ovoj oblasti.\nPotrebno je i donijeti potpuno novu regulativu u oblasti zdravstvenog osiguranja (novi zakon o zdravstvenom osiguranju i Fondu zdravstvenog osiguranja RS), kao i potpuno novo zdravstveno zakonodavstvo (novi zakon o zdravstvenoj zaštiti, zakon o ljekarskoj i sestrinskoj djelatnosti, kao i druge zakone, uključujući i zakon o pravima pacijenata).\nReformom je potrebno hitno odvojiti funkcije zdravstvne regulative i finasiranja zdravstvenih usluga od funkcija pružanja zdravstvenih usluga i onemogućiti postojeće zloupotrebe u ovoj oblasti.\nSmatraju da je javne zdravstvene ustanove potrebno približiti načinu i modelu poslovanja privrednih društava, na način da se konačno, javno i transparentno u okviru svake pojedinačne cijene zdravstvene usluge utvrdi i cijena rada zdravstvenih radnika.\nPotrebno je, naglašavaju, hitno ukinuti nametnutni Zakon o platama u javnim zdravstvenim ustanovama i omogućiti zaključivanje odgovarajućih kolektivnih ugovora u ovoj oblasti.\nIz Unije skreću pažnju javnosti i socijalnim partnerima da, kako tvrde, Savez sindikata RS-a i njegova predsjednica Ranka Mišić, nemaju legitimitet da u pregovorima s vlastima predstavljaju ili zastupaju interese radnika u zdravstvu.\n6h 51min 43\n7h 14min 33\n8h 33min 9


Ko ima bolju školu košarke - Zrenjanin ili Novi Sad?\nKo ima bolju školu košarke – Zrenjanin ili Novi Sad?\nEkipe zrenjaninskih košarkaških klubova Uno Grande i Petrovgrad, kao i novosadskih NS Stars i Sport’s Vorld, nadmetaće se u Zrenjaninu za titulu prvaka Vojvodine u konkurenciji igrača rođenih 2001. godine, u sezoni 2013/14, nakon što su se za to izborile na četvrtfinalnom turniru, održanom prethodnog vikenda, takođe u našem gradu.\nEkipa KK Uno Grande: Generacija igrača rođenih 2001. godine, sa trenerom Kurbalijom, nakon plasmana među četiri najuspešnije ekipe u Vojvodini\nU organizaciji Košarkaškog saveza Vojvodine, OKS Zrenjanin i KK Uno Grande, u subotu, 29. marta, u hali sportova „Medison“ od 18 i 20 časova, u polufinalnim duelima sastaju se :\nPetrovgrad – NS Stars (18 časova)\nUno Grande – Sport’s Vorld (20 časova)\nPobednici polufinala odmeriće snage u finalnom meču za titulu, koji je na programu sutradan, u nedelju, 30. marta, od 16 časova, u „Kristalnoj dvorani“.\nBiće to, slično kao i prethodne sezone, ne samo nadmetanje ekipa koje su se zasluženo plasirale među četiri najbolje, već i mečevi za svojevrstan prestiž između zrenjaninske i novosadske škole košarke, najuspešnije u Vojvodini u ovom uzrastu.\nUčesnici finalnog turnira do završne faze stigli su nakon takmičenja koje je trajalo šest meseci i u kom je učestvovalo čak 35 ekipa iz cele pokrajine. Igrači i rukovodstvo KK Uno Grande, kao i trener ove selekcije Vladimir Kurbalija, nakon 12 pobeda i dva poraza u dosadašnjem toku sezone, optimisti su pred završni turnir i očekuju neizvesne utakmice, u kojima će odlučivati nijanse.\nOva selekcija popularnog zrenjaninskog kluba i škole košarke želi da nastavi niz trofeja koje su osvajale starije generacije, tokom 16 godina postojanja kluba koji je osnovao Rada Prvulov, stručnjak za najmlađe kategorije talentovanih košarkaša.\nSportski vikend – fudbal, košarka, odbojka, rukomet\nKošarkaši Proletera posle 16 godina više neće igrati u saveznom rangu\nTagovi finalni turnirKK Uno GrandekošarkakošarkaNS StarsPetrovgradpioniriprvenstvo VojvodineRada PrvulovSport's VorldUno GrandeVladimir Kurbalija\nŽKK Proleter pretrpeo težak poraz u Beogradu, „umetnice“ prebacile stotku\nKaratistima Zrenjanina 8 medalja na PV za pionire i nade\nZrenjaninci odneli peticiju predsedniku države


Hodorkovski u Švajcarskoj\nBivši ruski tajkun Mihail Hodorkovski stigao je u Švajcarsku iz Berlina, gde se nalazio od kako ga je pomilovao ruski predsednik Vladimir Putin, posle čega je i oslobođen. Pretposlednjeg dana prošle godine švajcarske vlasti odobrile su mu tromesečnu vizu. Njegov portparol saopštio je da su 5. januara Hodorkovski i njegova supruga putovali vozom za Bazel, kako bi ispratili svoja dva sina na školovanje u Švajcarsku.\nU saopštenju medijskog predstavnika Hodorkovskog, slobodnog posle deset godina provedenih u ruskom zatvoru, prenosi se da nekada najbogatiji Rus nema planove o stalnom boravku u Švajcarskoj ili bilo gde drugo. Tokom puta još jednom je rekao da ubuduće želi jedino da vodi kampanju za oslobađanje političkih zatvorenika u Rusiji.\n“Mislim da je kampanja za oslobađanje svakog ko je bio zatvoren bez suđenja jeste obaveza svakakog građanina. Što se mene tiče to nema nikakve veze sa politikom”, izjavio je Hodorkovski tokom puta kroz Švajcarsku, drugu državu koja mu je posle Nemačke ponudila gostoprimstvo.\nOtkako je pušten 20. decembra Hodorkovski je pod budnim okom medija, koji podsećaju da je njegovo oslobađanje bilo prvobitno planirano za avgust 2014. godine, ali i da je bio suočen sa pretnjama o mogućem trećem postupku koji je protiv njega trebalo da bude pokrenut, a što je, pak, moglo dovesti do produženja vremena koje bi proveo iza rešetaka. Ne prekidaju se analize mogućih razloga zbog kojih se Putin odlučio na pomilovanje. On sam kaže da je to učinio iz humanitarnih razloga, izlazeći u susret molbi Hodorkovskog koji je zatražio pomilovanje zbog bolesti svoje majke koja je bila na tretmanu u Nemačkoj. Hodorkovski kaže da su porodični razlozi bili motiv da se obrati predsedniku, ali odbacuje da je na bilo koji način priznao odgovornost za finansijske malverzacije.\nNajčešće tumačenje daju, međutim, protivnici ruske vlasti. Na protestu u Moskvi oni skandiraju njegovo ime, onog koji je od tajkuna izrastao do ikone otpora režimu Vladimira Putina. Stoga se i njegovo oslobađanje dovodi u vezu sa potrebom Putinove vlasti da ulepša aktuelni negativni imidž koji Rusija ima u zapadnom svetu, a u susret Zimskim olimpijskim igrama u Sočiju, te riziku da bi se neke države mogle odlučiti na bojkot kao izraz protesta zbog sklonosti Kremlja ka političkoj represiji.\nU analizu se upustio i čuveni francuski intelektualac Berbard-Anri Levi. U autorskom tekstu pod naslovom “Misterija Mihail Hodorkovski”, za “Daily beast”. Navodeći da je “dovoljno star” da se seća raznih faza sovjetske imperije, upoređujući Brežnjeva i Putina, Levi zaključuje:\n“Juče smo verovali da je sovjetski sistem nepokolebljiv, dok su disidenti znali da su mu dani odbrojani. Danas, verujemo da je putinizam kolos na staklenim nogama, koga podriva korupcija, opadanje stanovništva i siromaštvo. Pogrešno, Hodorkovski nam iza njegovog mehaničkog i enigmatičnog osmeha govori. Taj osmeh govori da bi bila ozbiljna greška podceniti strahovitog protivnika čiji najbolji dani dolaze”.\nStoga je i slučaj Hodorkovski govori, navodi Levi, refleksija nasilnog stanja stvari u Rusiji, ali i tih i strpljiv protivnik, čija se poslednja još nije čula.


NIS besplatna škola tenisa za decu na Dejvis kupu // FED cup i DAVIS cup // Teniski Savez Srbije\nNIS besplatna škola tenisa za decu na Dejvis kupu\nDatum objave: 04.02.2017. // Kategorija: FED cup i DAVIS cup\nZa vreme trajanja Dejvis kupa koji se održava ovog vikenda u Nišu, između reprezentacija Srbije i Rusije, kompanija NIS u saradnji sa Teniskim savezom Srbije (TSS) organizuje besplatne škole tenisa za decu.\nSvi mališani koji posete ovaj teniski spektakl, imaju priliku da uz pomoć stručnih trenera i opreme prilagođene njihovom uzrastu, nauče prve teniske korake. Takođe, kompanija NIS obezbedila je i prigodne poklone za sve učesnike škole tenisa .\nOvo je ujedno i prilika da deca uživo na terenu gledaju najbolje srpske tenisere, a zatim i sami isprobaju osnovne teniske poteze u NIS-ovoj otvorenoj školi. Tokom treninga reprezentacije Srbije, organizovan je susret sa decom NURDOR-a (Nacionalno udruženje roditelja dece obolele od raka) koja su ovom prilikom imala mogućnost da se druže sa našim teniskim asovima.\nCilj besplatne škole tenisa je motivacija dece da se od najranijeg uzrasta bave sportom, razviju sportski duh i usvoje zdrav način života. NIS kao višegodišnji generalni sponzor TSS-a na ovaj način u skladu sa svojim korporativnim sloganom „Budućnost na delu“ podržava i afirmiše mlade talente i doprinosi razvoju profesionalnog i dečijeg sporta.


Zloupotreba "kubanske vakcine" protiv raka pluća u političke svrhe - NOVA stranka\nZloupotreba “kubanske vakcine” protiv raka pluća u političke svrhe\n05.10.2015 Press služba Saopštenja 0\nSenzacionalističko najavljivanje tzv. vakcine protiv karcinoma pluća uz očigledno namernu i pogrešnu upotrebu ovakve terminologije za lek koji još uvek nije registrovan, izraz je nesavesnog postupanja Ministarstva zdravlja, smatra Savet NOVE stranke za zdravstvo.\nPodsećamo da je ministar zdravlja Zlatibor Lončar još u junu najavljivao da će „primena vakcine Cimavaks EGF početi sa prvim danima jeseni“, a da će tome prethoditi „međudržavni sporazum Srbije i Kube koji je osnov za registraciju lekova“. U svojim pompeznim najavama ministar Lončar prenebregnuo je činjenicu da će lek (dakle, ne vakcina) besplatno biti obezbeđen za svega 30 pacijenata, kao i to da će oni biti uključeni u kliničku studiju. Pitamo da li su svi pacijenti-dobrovoljci zaista imali podjednake šanse da dobiju besplatan lek i po kom kriterijumu je izvršen izbor. Da li, kao što se do sada običavalo, privatno-političkom selekcijom?\nTakođe podsećamo i na činjenicu da lek protiv karcinoma pluća nije registrovan niti u jednoj evropskoj zemlji, jer klinička ispitivanja još uvek nisu završena. Samim tim, najave o registraciji leka, nestručne su i populističke izjave. Ukoliko, ipak, Agencija za lekove i medicinska sredstva Srbije bude prva agencija u Evropi koja će lek registrovati bez rezultata kliničkih studija, smatraćemo to flagrantnim kršenjem jasno utvrđenih procedura i sramotnim pokleknućem struke pred političkim interesom.\nNeodgovorno je i Cimavaks EGF nazivati vakcinom i time namerno obmanjivati javnost. Vakcina se uvek daje preventivno, zdravim osobama, radi iskorenjivanja neke bolesti, a u slučaju kubanskog leka reč je o terapiji koja se primenjuje u trećem i četvrtom stadijumu karcinoma pluća radi dovođenja bolesti u „status mirovanja“ i produžavanja života obolelog. Dakle, Cimavaks ne leči karcinom, već zaustavlja progresiju bolesti za nekoliko meseci do par godina. I ovi podaci dobijeni su isključivo na osnovu iskustava lekara sa Kube, ali tek nakon sprovedene kliničke studije moguća je i eventualna potvrda takvih navoda.\nSavet NOVE za zdravstvo osuđuje bilo kakvo kršenje procedura koje nalaže medicinska nauka 21. veka i u kojoj još uvek vlada princip Primum non nocere (Prvenstveno ne naškoditi). Namerno ignorisanje svih zakonom propisanih procedura od strane državnih organa i poigravanje terminologijom predstavljaju sramotnu zloupotrebu nade obolelih od još uvek neizlečive bolesti zarad političkog profita.\nPrethodna vest\tOdličan (5) Sledeća vest\tIzvršna vlast nastavlja sa nipodaštavanjem parlamenta


Ceh pandemije: Pad izvoza i uvoza u Srbiji od januara do kraja maja - Biznis Telegraf.rs\nNajveć učešće u izvozu Srbije imao je Region Vojvodine\nUkupna spoljnotrgovinska robna razmena Srbije od januara do kraja maja 2020. godine iznosila je 15,34 milijade evra, što je za 8,1 posto manje nego u istom periodu prošle govine, objavio je Republički zavod za statistiku.\nIzvezeno je robe u vrednosti od 6,42 milijarde evra, ili za 9,5 odsto manje nego u prvih pet meseci lani, a uvezeno za 8,92 milijarde, što predstavlja pad od 7,1 posto na godišnjem nivou. Deficit iznosi 2,5 milijardi evra, i manji je za 0,5 procenata u poređenju sa istim periodom 2019.\nIzraženo u dolarima, ukupna robna razmena Srbije sa svetom iznosila je u prvih pet meseci 16,83 milijarde dolara, što je za 10,8 posto manje nego godinu ranije.\nIzvoz je u posmatranom periodu bio vredan 7,04 milijarde dolara, što čini pad od 12,1 posto u odnosu na uporedni period prethodne godine, a uvoz je iznosio 9,78 milijardi dolara, i bio je manji za 9,9 procenata.\nDeficit je iznosio 2,74 milijarde dolara, što je smanjenje za 3,6 posto na godišnjem nivou.\nPokrivenost uvoza izvozom je bila 72 procenta, i manja je od pokrivenosti u istom periodu prethodne godine kada je iznosila 73,8 odsto.\nNajveć učešće u izvozu Srbije imao je Region Vojvodine (36,0%), a u uvozu Beogradski region (48,8%).\nZemlje članice Evropske unije imale su udeo od 60,1 posto u ukupnoj razmeni, a najveći pojedinačni spoljnotrgovinski partner bila je Nemačka, u koju je izvezeno robe u vrednosti od 819,3 miliona evra, a uvezeno za 1,14 milijardi evra.\nDrugi po važnosti partner su bile zemlje CEFTA, u koje smo izvezli robu za 1,03 milijarde evra a uvezli za 317,1 miliona, što daje suficit od 716,8 miliona evra. Pokrivenost uvoza izvozom iznosila je 326 posto.\nKad je reč o mesečnim pokazateljima, Srbija je u maju izvezla robu u vrednosti 1,17 milijarde evra, ili za 25,6 posto manje nego u istom lanjskom mesecu, a uvoz je iznosio 1,52 milijarde, što je smanjenje od 27,1 procenat na godišnjem nivou.\nPrema desezoniranim podacima, majski izvoz je porastao u odnosu na april za 12,2 procenta a uvoz za 9,6 posto.\nZaklao nevenčanu ženu Nadu nožem od 18 centimetra: Osuđen Milan iz Čortanovaca na 20 godina zatvora


Brindisi - Virtus Bologna: Analiza utakmice | Sportske Kladionice\nHome Sportsko klađenje Tip dana Brindisi – Virtus Bologna: Analiza utakmice\nBrindisi – Virtus Bologna: Analiza utakmice\nSvakodnevno sada se igra veliki broj utakmica u okviru mnogih košarkaških liga i danas smo našli utakmicu koju naprosto moramo da odigramo. U toku su play off susreti u većini liga koje su nama u fokusu, te smo danas uspeli da pronađemo utakmicu koja zaslužuje da ima titulu Tip Dana, a to je meč koji se igra u okviru play offa Italijanskog šampionata, gde se u drugoj utakmici serije sastaju ekipe Brindisi i Virtus Bologna.\nIgrali smo pre dva dana prvu utakmicu i tipovali Over, ali nismo bili uspešni iz nekoliko razloga. Pre svega sudijska trojka je dopustila prilično tvrdu igru i nisu svirali mnogo faulova, što je dovelo do toga da i procenti budu niži nego što je očekivano. Virtus je nudio razne varijacije zone ekipi Brindisija, a oni nisu imali rešenje za to pošto ih šut nije služio i na kraju su zasluženo izgubili.\nI pored toga što su pobedili na prvom meču, ekipa Virtusa je odigrala ispod svih očekivanja. Sporo, bez energije u napadu i samo zahvaljujući jako lošoj partiji igrača Brindisija uspeli su da naprave pozitivan rezultat. Od Virtusa se uvek očekuje lepršava igra na obe strane terena, a već pomenuta zona koju su igrali pokazuje da više gledaju na napad nego na odbranu.\nOve dve ekipe su igrale dosta puta i vrlo često budu utakmice na veliki broj poena.\nNećemo ovde čačkati market za konačan ishod, jer se ovde stvarno može dogoditi svašta, ali ovogodišnje performanse pokazuju da bi ovaj meč mogao biti na veliki broj poena, te smatramo da je najbolje na ovoj utakmici odigrati Under 162.5 points (da obe ekipe postignu 163 ili manje poena), koja opklada se plaća odličnom 1.75 kvotom u sportskoj kladionici 22Bet.


Održan seminar o temi “Uloga medija u ostvarivanju prava na informaciju o okolišu“ | Grad Sarajevo\nOdržan seminar o temi “Uloga medija u ostvarivanju prava na informaciju o okolišu“\nUz prisustvo predstavnika štampanih, elektronskih i online medija, danas je u prostorijama Aarhus centra Sarajevo, održan jednodnevni seminar o temi “Uloga medija u ostvarivanju prava na informaciju o okolišu“. Ovaj prvi edukacijski seminar organizirao je Aarhus centar Sarajevo uz podršku Misije OSCE-a u Bosni i Hercegovini. Pozdravivši učesnike seminara, zamjenik gradonačelnika Sarajeva Miroslav Živanović je kazao da svjetski trendovi pokazuju da će zaštita okoliša, kao jedan izuzetan resurs, biti prioritet sviju nas. „Prvi i osnovni cilj je iskoristiti još jedan od mehanizama kako bi se građanke i građani aktivnije uključili u proces donošenja odluka, koje značajno utiču na kvalitet života u ovom gradu i zemlji. Aarhuška konvencija, na čiju se primjenu Bosna i Hercegovina obavezala 2008.g., upravo se bavi zaštitom okoliša – oblašću koja u sebi krije ogroman potencijal“, pojasnio je zamjenik gradonačelnika.\nŽivanović je ovom prilikom podsjetio prisutne na Memorandum o razumijevanju o otvaranju Aarhus centra Sarajevo, koji su krajem maja ove godine, potpisali gradonačelnik Sarajeva Alija Behmen i šef Misije OSCE-a u BiH, ambasador Fletcher M. Burton. Namjera je da se putem Aarhus centra osigura kvalitetniji pristup informacijama o okolišu, potaknu javne diskusije, te da se što više građana uključi u donošenje odluka u ovoj oblasti.\nZamjenica šefa Misije OSCE-a u BiH Nina Suomalainen je u svom prigodnom obraćanju istaknula da Aarhus centar sada funckioniše kao dio vanbudžetskog projekta Misije OSCE-a, a finansiraju ga zajedno OSCE i Grad Sarajevo. Nina Suomalainen je izrazila spremnost OSCE-a da se, zajedno sa partnerima iz organa vlasti i civilnog društva, angažuje u daljem sprovođenju Aarhuške konvencije u BiH.\n„Aarhuška konvencija, usvojena u danskom gradu Aarhusu, često se ističe kao utjelovljenje ekološke demokratije. Ovaj dokument omogućava javnosti, sadašnjoj i budućim generacijama, da imaju pravo da znaju, i da žive u zdravoj okolini. Od novinara se očekuje da javnosti omoguće pristup pravoj i tačnoj informaciji, kako bi dalje djelovala ili tražila razrješenje nekog ekološkog pitanja“, kazala je Nina Suomalainen.\nUrednica na Radiju Federacije Dunja Jelovac upoznala je medije sa prvim stubom Aarhuske konvencije koji se odnosi na pravo na informaciju. Borka Rudić, generalni sekretar Udruženja BiH novinari, predstavila je preporuke za unaprijeđenje izvještavanja o okolišu, a Almedina Karić, PR Ombudsmana za ljudska prava BiH govorila je o ulozi ove institucije u provedbi Zakona o slobodi pristupa informacijama.\nNa seminaru je predstavljen i „Vodič za medije“, a pokrenuta je inicijativa za osnivanjem udruženja eko-novinara.\n23. Oktobra 2012. in Novosti\nGrad Sarajevo već 12 godina stipendira članove Udruženja \_"Obrazovanje gradi Bosnu i Hercegovinu\_"\nZamjenik gradonačelnika Živanović otvara seminar “Uloga medija u ostvarivanju prava na informaciju o okolišu\_'\_'


Evropska radiodifuzna unija zajedno s nizozemskim javnim servisom i organizatorima takmičenja za "Pjesmu Evrovizije" objavila je detaljan zdravstveni i bezbjednosni protokol za predstojeće nadmetanje u Roterdamu. Sve akreditovane osobe moraće striktno da poštuju sve protokole da bi mogle da prisustvuju, odnosno učestvuju na takmičenju. Sve mjere su takođe u saglasnosti s pravilima nizozemskog Nacionalnog instituta za javno zdravlje.\n"Duh i tradicija takmičenja 'Pjesma Evrovizije' je o ujedinjavanju Evrope na jednoj pozornici i još smo veoma posvećeni da postignemo to u maju u Roterdamu. Nastavljamo s planovima da organizujemo bezbjednu manifestaciju, a ovaj protokol je pokazatelj naše posvećenosti da se takmičenje održi", izjavio je Martin Osterdal, izvršni supervizor "Evrovizije".\nSvim gostima iz inostranstva preporučuje se da pet dana pred put u Nizozemsku odu u karantin, a prije nego što sjednu u avion moraće da donesu negativan test na kovid-19 i to ne stariji od 72 časa. U Nizozemskoj će sve delegacije morati da borave i ostanu u svojim hotelima, sem kada budu išle na probe, takmičarske večeri i druge povezane programe. Svi koji budu radili u "Ahoj areni", uključujući osoblje, umjetnike i novinare, biće redovno testirani u specijalnom odjeljenju u dvorani. Prošlog mjeseca odlučeno je da uobičajeni način organizacije takmičenja neće biti moguć zbog trenutnih okolnosti, ali da su organizatori odlučni da se 65. izdanje najveće muzičke manifestacije na svijetu održi pod takozvanim scenariom B. Ukoliko se okolnosti promijene u narednim nedjeljama, sve aktivnosti mogu dodatno biti smanjene.\nU skladu sa "scenariom B", broj ljudi u delegacijama biće manji nego prethodnih godina, a broj novinara koji budu mogli da prisustvuju događaju biće ograničen na 500, dok će još 1.000 njih moći da pokrivaju manifestaciju iz novog online pres-centra. "Pjesma Evrovizije" je godišnji muzički festival takmičarskog karaktera s velikim brojem država obuhvaćenih televizijskim prenosom, u kojem učestvuju izvođači iz zemalja čije su nacionalne televizijske kuće aktivni članovi Evropske radiodifuzne unije. Bosna i Hercegovina ni ove godine neće imati svog predstavnika, dok će Srbiju predstavljati ženska grupa "Hurricane".\nBez obzira na plasman na takmičenju, Velika Britanija, Njemačka, Francuska i Španija, a od 2011. godine i Italija imaju zagarantovano učešće u finalu "Pjesme Evrovizije". Ovih pet zemalja ima najveći broj stanovnika, a samim tim i najveći potencijalni broj gledalaca, zbog čega su i najveći finansijeri takmičenja. Njemačka je jedina zemlja velike petorke koja je pobijedila od uvođenja ovog pravila 2000. godine.


Pogledajte šta se dešavalo na snimanju blokbastera Prolog\nPostoje mnoge fotografije nastale za vreme snimanja gotovo svakog filma, ali kada su filmske kamere bile ugašene. Ove fotografije su zaista zanimljive i sasvim drugačije od onoga što možemo da vidimo u samom filmu. Tako može biti neobično i smešno kada vidimo Ryan-a Reynolds-a i Sandra-u Bullock kako prave grimase na snimanju filma „The Proposal“, ali i čudovište koje pristojno sedi za stolom i jede.\nBudući da su filmovi kostimirani, tokom pauza snimanja akteri koriste priliku da se opuste i naprave neke zanimljive fotografije. Evo samo nekih od najpoznatijih filmova i fotografija nastalih na njihovim setovima, uživajte...


Odštampaj stranicu - Riznica Srpska — Podsetnik za lepo ponašanje\nSRPSKA MUZIKA I IGRA => Knjiga utisaka • Registracija • Podsetnik za lepo ponašanje => Temu započeo: admin Decembar 14, 2010, 11:21:39 pm\nNaslov: Riznica Srpska — Podsetnik za lepo ponašanje\nPoruka od: admin Decembar 14, 2010, 11:21:39 pm\nRIZNICA SRPSKA — MUZIKA\nDiskusije koje se vode moraju biti tematski uokvirene. Na podforumu "Radna soba — komentari • pitanja • prilozi "imate priliku da vodite razgovor o srpskoj izvornoj i pisanoj muzici, izvođačima, muzičkim stvaraocima, zapisivačima narodnih igara i pesama, nošnji itd. Ovde takođe možete dostavljati svoje priloge (tekstove, fotografije, notne zapise) kako bi obogatili sadržaj RIZNICE SRPSKE. "Druženje uz pesmu — 'Za moju i tvoju dušu'" je mesto za pesmu, šalu, razonodu i opuštanje.\nSve ostale diskusije koje nisu vezane za teme koje se tiču ovog foruma možete voditi na jednom od ostalih foruma: http://www.riznicasrpska.net\n05. OTVARANJE NOVE TEME NA PODFORUMU "DRUŽENJE"\nForum je interaktivan što znači da se poruke objavljuju čim ih članovi napišu. Na temi "DRUŽENJE" vodi se otvorena diskusija tako da svako može napisati ono što želi. Stoga svaki korisnik RS-e snosi odgovornost za sadržaj svoje poruke.\nSvaka poruka koja se objavi, postaje vlasništvo RS-e. Autor poruke može da briše ili menja svoju poruku ukoliko smatra da ona sadrži netačne informacije i slično. Nije dozvoljena mogućnost da korisnik može da briše celokupan svoj učinak na forumu. Postavljanjem Vaše poruke ili Vašeg autorskog dela na RS-u, dajete automatski saglasnost da ovaj forum postaje distributer Vašeg dela, bez novčane ili druge nadoknade. Samim tim odričete se mogućnosti povlačenja ili brisanja Vaše poruke, odnosno autorskog dela, sa ovog foruma bez saglasnosti urednika/administratora.\nDruženje uz pesmu — "Za moju i tvoju dušu"\nRadna soba — komentari • pitanja • prilozi\nUkoliko se neki član namerno ponaša u suprotnosti sa pravilnikom, najpre će biti opomenut, zatim zamoljen da dobrovoljno napusti RS-u. U krajnjem slučaju će mu biti zabranjen dalji pristup RS.\nOčekuje se od svih članova RS da se pridržavaju navedenih pravila. U "Radnoj sobi" može se predlagati, sugerisati, kritikovati ili hvaliti rad RS-e; obraćati se za pomoć ostalim članovima i uredniku/administratoru ali staviti i eventualne primedbe u vezi navedenih pravila ponašanja u RS ili se obratiti uredniku/administratoru preko PM. Ovo je takođe mesto gde možete postaviti korisne internet adrese drugih srpskih sajtova uz kratko obrazloženje zašto određeni sajt preporučujete.


Heaven On Earth - Louis Vuitton nas vodi u šetnju oblacima novom kampanjom - Harper‘s Bazaar\nHeaven On Earth - Louis Vuitton nas vodi u šetnju oblacima novom kampanjom\nLouis Vuitton je lansirao svoju najnoviju kampanju za mušku odeću „Heaven On Earth“.\nVirgil Abloh sanja o svetu u kojem jedinstvo i inkluzivnost uspevaju u svakom kutku. Fotografisana u Londonu, gradu poznatom po proslavi kulture mladih, ova kampanja kao svoje protagoniste ima britanskog glumca, Michaela Warda, i manekenku iz Gane, Ottawau Kwam. Nazvana „Heaven on Earth“, kolekcija vizuelno predstavlja utopijsko i nadrealno okruženje koje odražava nebo, dodajući Ablohov razigrani duh detinjstva, koji je dizajner više puta koristio u prethodnim kolekcijama.\n„Heaven On Earth“ kolekcija vizuelno je oživela u kampanji - pozadina kampanje je soba oslikana kao nebo puno oblaka, slično kao pista u Parizu. Za Abloha, oblaci prenose osećaj slobode, jedinstva i mira i postaju antiteza teritorija i ograničenja, dva pojma koja nas u životu ograničavaju kroz stvari poput granica i sistema verovanja.\nLouis Vuitton muškarac ove sezone je predstavljen u oblacima prikazanim kroz poznati Walkerov nadrealistički objektiv koji iskrivljuje lik produbljujući temu dečačkih dana. Savremeni mladić postaje sve eksperimentalniji sa svojim odlukama u pogledu odeće, pa se Abloh poigrao bojama, materijalima i siluetama za svoju kolekciju, gurajući zrelog muškarca Louis Vuitton iz poznatog u novo, podstičući ga da prihvati progresivnu prirodu muške odeće 2020. godine.\nMožda je vreme da svi izađemo iz svoje zone komfora i prošetamo oblacima Virgila Abloha?


Dvadeset šest ljudi je zatečeno na ulicama Bečeja, Novog Sada, Vrbasa, Beočina, Temerina, Bača i Žablja, kao i na auto-putu, u vreme zabrane kretanja na javnim mestima. Njima je određeno zadržavanje do 48 sati i oni će, uz krivičnu prijavu, biti privedeni nadležnim javnim tužilaštvima, navodi se u saopštenju policije.\nZbog postojanja osnova sumnje da su učinile krivično delo nepostupanje po zdravstvenim propisima za vreme epidemije, tako što su boravili na javnim mestima, suprotno propisima o ograničenju i zabrani kretanja, protiv još 11 osoba biće podnete krivične prijave, u redovnom postupku, navela je policija u petak.\nO tome zbog čega je u Bečeju nekom ili nekima određeno zadržavanje, podneta krivična prijava i zbog čega, zvaničnih informacija do danas, 21. marta nije bilo, uprkos tome što je novinar Bečejskog mozaika kontaktirao bečejsku policiju i Osnovni sud, kako bi se pravovremeno objavile zvanične, sveobuhvatne i proverene informacije.\nViše iz ove kategorije « Donacija NR Kine: U KCV stiglo pet respiratora\tPokrajinska vlada naložila opštinama: Penzionerima sa nižim primanjima paketi pomoći »


VREMEPLOV Nema spornih hektara\n"Crna Gora nema spornih pitanja ni sa jednom susjednom državom oko utvrđivanja granica, odnosno oko priznavanja administrativnih granica SFRJ, i u okviru bivše SFRJ, koje su poznate, povučene u ranijem periodu i utvrđene na osnovu katastarskih podataka svih strana“\nVijesti, 24. oktobar 2009. godine, Foto: Arhiva Vijesti\nNe postoje sporna pitanja sa Kosovom oko granice, niti je zvanična Priština kontaktirala crnogorsku Vladu tim povodom, saopšteno je juče iz Ministarstva inostranih poslova.\nPomoćnik ministra inostranih poslova Dragan Đurović, koji je ujedno i predsjednik Komisije za državnu granicu, kazao je “Vijestima” da Crna Gora nema spornih pitanja ni sa jednom susjednom državom oko utvrđivanja granica.\nOn je ocijenio da je Crna Gora posvećena politici dobrosusjedstva i jačanju regionalne saradnje sa svim zemljama u okruženju, pa i sa Kosovom.\nOdgovarajući na pitanje da li se uskoro očekuju zvanični kontakti sa kosovskim vlastima, Đurović je kazao da do sada nije bilo zvaničnih kontakata sa Prištinom.\n„Svakako će i to pitanje doći na dnevni red“, saopštio je on.\nKosovski mediji javili su u četvrtak da su mještani 16 sela u blizini granice sa Crnom Gorom najavili podizanje tenzija ukoliko se ne riješi pitanje njihovih imanja, koja su se nakon potpisivanja Kumanovskog sporazuma 1999. godine, navodno, našla na teritoriji Crne Gore. Oni su, početkom nedjelje, u znak opomene blokirali magistralni put Peć-Rožaje u blizini graničnog prelaza, upozoravajući da Ustav Kosova garantuje čuvanje državnih granica. Ranije su svjetske agencije, pozivajući se na izvore u Prištini, javile da se uskoro očekuje početak pregovora crnogorskih i kosovskih vlasti oko spornih 1.500 hektara zemlje u pograničnoj oblasti.\n„Ne postoje sporna pitanja, jer pitanje demarkacije granice nije ni pokretano sa zvaničnih nivoa. Crna Gora nema spornih pitanja ni sa jednom susjednom državom oko utvrđivanja granica, odnosno oko priznavanja administrativnih granica SFRJ, i u okviru bivše SFRJ, koje su poznate, povučene u ranijem periodu i utvrđene na osnovu katastarskih podataka svih strana“, kazao je Đurović.\nOn je podsjetio da postoji Privremeni sporazum o regulisanju granice sa Hrvatskom na Prevlaci, te da je poznato da je postignut preliminarni zajednički dogovor o načinu iznalaženja trajnog rješenja.\n„Nije bilo obraćanja prema nama ni povodom ekscesa na dijelu granice sa Kosovom o kojima ovih dana izvještavaju mediji“, dodao je pomoćnik ministra inostranih poslova.\nĐurović je najavio da će direktor Uprave policije Crne Gore Veselin Veljović sa saradnicima, krajem ovog mjeseca imati ranije dogovorenu službenu radnu posjetu Prištini.\n„Pretpostavljamo da će tom prilikom biti riječi i o ovom pitanju“, kazao je on.\nOdgovarajući na pitanje da li postoji potreba da i Crna Gora, kao nedavno Makedonija, sa Kosovom potpisuje sporazum o demarkaciji granice, Đurović je kazao da će sporazumi o razgraničenju biti potpisani sa svim susjednim državama, uključujući i Kosovo.\n„Kada će to biti, teško je prognozirati, jer je ovaj posao uslovljen i spremnošću i potrebama susjednih država da pristupe zaključivanju takvih sporazuma“, kazao je on, dodajući da se najdalje odmako u pregovorima sa Albanijom, koji su završeni.\nPotrebno je samo da se dogovori datum potpisivanja sporazuma. Takođe, usaglašen je i sporazum sa Bosnom i Hercegovinom, a Đurović je najavio da se potpisivanje očekuje nakon unutrašnjih procedura koje treba da obavi druga strana.\n„Obično se javnost ne obavještava o toku pregovora, već o finalnom dogovoru, kao što je to urađeno i u slučaju postizanja sporazuma o demarkaciji granice između Makedonije i Kosova“, pojasnio je Đurović.\nĐurović je ocijenio da MIP uvijek vodi računa o tome da je potpisivanje sporazuma o granici sa susjedima veoma značajan činilac u građenju međusobnog povjerenja i stabilnosti u regionu: “Vjerujemo da će na toj liniji biti završen i ovaj posao sa Kosovom, kada se za to stvore uslovi”.\nMUP: Ne damo ni pedalj crnogorske zemlje\nCrna Gora nije nikada imala teritorijalnih pretenzija prema bilo kojoj susjednoj državi, ali sigurno neće ustupiti nikome ni pedalj svoje zemlje, saopštilo je Ministarstvo unutrašnjih poslova i javne uprave.\nMinistarstvo je reagovalo povodom protesta građana iz opštine Peć zbog postavljanja znakova obavještenja na graničnoj liniji između Crne Gore i Kosova i navodnog zauzimanja šest kilometara prostora unutar teritorije Kosova.\nNavodi se da su znakovi obavještenja postavljeni na drumskim, željezničkim, vazdušnim i pomorskim graničnim prelazima Crne Gore. ”Na drumskim graničnim prelazima se oni nalaze na graničnoj liniji sa susjednim državama”.\nIstiče se da su Hrvatska, Bosna i Hercegovina-Republika Srpska, Srbija i Albanija na liniji razgraničenja sa Crnom Gorom postavile oznake.\n„Sa obnavljanjem državne nezavisnosti, administrativne, katastarske granice sa susjednim državama, postaju državne granice Crne Gore”, navodi MUP, prenosi agencija MINA.\nObjašnjava se da se radi o oznakama obavještenja, a ne o graničnim oznakama (piramide i međupiramide).\n„One će biti postavljene duž graničnih linija između Crne Gore i susjednih država, nakon zaključivanja ugovora o granici i obilježavanja državne granice propisanim graničnim oznakama”, kaže se u saopštenju.\nNavodi se da su znakovi obavještenja, sa natpisom ,,Crna Gora, Dobrodošli’’, na ulasku u Crnu Goru i ,,Crna Gora, Doviđenja’’, na izlasku iz Crne Gore, na crnogorskom i engleskom jeziku postavljeni prema svim susjednim državama i iz pravno-administrativnih razloga.\n„Znak obavještenja je postavljen i prema Republici Kosovo na liniji razgraničenja, u što se uvjerio i predstavnik opštine Peć, u prisustvu predstavnika državnih organa Crne Gore i Međunarodnih snaga bezbjednosti na Kosovu”, kaže se u saopštenju.\nKosovo traži diplomatske odnose\nKosovski ministar inostranih poslova Skender Hiseni najavio je juče da će Kosovo vrlo brzo uspostaviti diplomatske odnose sa Crnom Gorom. Hiseni je, kako prenose kosovski mediji, rekao da je njegovo ministarstvo uputilo zahtjev Podgorici za uspostavljanje diplomatskih misija i razmjenu ambasadora.\nOn je dodao da je sa Milanom Roćenom imao "brojne konstruktivne razgovore" i da pitanje granice sa Crnom Gorom ne predstavlja prepreku za uspostavljanje diplomatskih odnosa. "Nijednom u kontaktima koje sam imao sa crnogorskim zvaničnicima nije pokrenuto to pitanje", rekao je Hiseni.\nDragan ĐurovićgranicaCrna GoraKosovovremeplov


Bilo bi poštenije da kažu da nisu za dijalog: SRBIJA ODBIJA TRAMPOV ZAHTEV! | Vestinet.rs\nPočetna AKTUELNO\tBilo bi poštenije da kažu da nisu za dijalog: SRBIJA ODBIJA TRAMPOV ZAHTEV!\nBeograd neće prihvatiti perfidni predlog Amerike da prizna Kosovo, koji je licemerno, u svojoj čestitki predsedniku Aleksandru Vučiću za Dan državnosti, ispostavio njegov kolega iz SAD Donald Tramp.\nKako prenose izvori „Novosti“, ovaj poziv iz Bele kuće, kao i skandaloznu platformu koja je usvojena u Prištini, naša strana vidi kao sinhronizovanu akciju kako bi se Srbija praktično dovela na tanak led – da do kraja godine prizna lažnu državu a da joj se zauzvrat ponudi ubrzani put u EU i otvorena opcija pridruženja NATO.\nDa su naša nadanja o nekakvoj promeni stava SAD samo pusti snovi, nagovestilo je i nedavno pismo američkih zvaničnika Prištini u kome se upotrebljava ista formulacija kao iz Trampove „čestitke“.\nObe ove pošiljke oslanjaju se na zakulisna očekivanja da Beograd bude presrećan ako Ramuš Haradinaj ukine takse, što bi nam se predstavilo kao veliki ustupak, a da mi zatim pristanemo na razradu obavezujućeg pravnog sporazuma o međusobnom priznavanju.\nNaravno, pritom bi se zaboravilo da Albanci već više od pet godina nisu ispunili niti jednu obavezu iz Briselskog sporazuma, a jedna od ključnih je formiranje Zajednice srpskih opština.\nIstovremeno sa objavljivanjem liste želja albanskih lidera na KiM, u Beograd je napismeno stigla i želja prvog čoveka Amerike.\nUz čestitke za Dan državnosti, Donald Tramp nije izostavio priliku da srpskom predsedniku prenese kako to u Vašingtonu vide dogovor Beograda i Prištine:\n– Iako je na stranama da postignu dogovor koji obe mogu da podrže, smatramo da bi uzajamno priznavanje trebalo da bude centralni element trajne normalizacije odnosa.\nTakav istorijski dogovor, sa uzajamnim priznavanjem u svojoj suštini, izgradio bi put za ciljeve evrointegracije Srbije i ekonomski rast.\nDokument usvojen u Prištini u stvari je platforma protiv dijaloga – stav je srpskog državnog vrha, koji je predsednik Aleksandar Vučić preneo i evropskoj posrednici u dijalogu Federiki Mogerini u telefonskom razgovoru.\nVučić je Mogerinijevoj ponovio stav da dijalog može biti nastavljen samo ukoliko Priština ukine takse na srpsku robu.\n– Usvajanjem platforme albanska strana je do kraja ogolila svoju politiku, kojoj je cilj da se ponizi Srbija i da od nastavka dijaloga ne bude ništa.\nOni koji su na bestijalne načine ubijali Srbe, njima nelojalne Albance i Rome, i koji su već dve decenije izvan domašaja sudova i pravde, sada bi da osnivaju nove tribunale za naše vojnike i policajce, da nam obračunavaju ratnu odštetu, i kao krunu svega toga traže nam da priznamo lažnu državu.\n– Navikli su da od Srbije dobiju sve a da ne daju ništa. Sve teže se nose sa Aleksandrom Vučićem, koji ponižavanje Srbije ne dozvoljava.\nNezavisnost je sve dalja, a sud za ratne zločine sve bliže. Tzv. platformom pokušavaju da dijalog učine nemogućim, ali da za to okrive Srbiju. To je isti scenario koji su primenili i u Rambujeu – rekao je Vulin.\nMedicinska sestra u nemačkoj bolnici prepoznala Šabana Šaulića: „Ljudi, ovaj čovek je najveća zvezda u Srbiji!“


ponedeljak, 11. jun 2018, 22:20\nMožete slušati osvrt Dejana Petrovića na filmove Miroslava Sikavice „Glasnije od oružja”, Borisa Mitića „Slatko od ništa” i Džoa Berlingera „S namerom da se uništi”, prikazane na 11. Beldoksu koji je održan od 7. do 14. maja u Beogradu.\nU film Glasnije od oružja, prikazanom u okviru programa „Specijalne projekcije", Miroslav Sikavica obrađuje delikatnu i zanemarivanu temu - upotrebu popularne muzike u vojne svrhe tokom ratova u bivšoj Jugoslaviji. Nastojeći da prenese informaciju i specifično mentalno stanje tog vremena, autor nas podseća na više desetina muzičara, kako onih proslavljenih, tako i sasvim opskurnih imena kojima je izvođenje tadašnje „rodoljubive" muzike bio vrhunac karijere. Kako ocenjuje Dejan Petrović, ovim filmom postavljen je solidan temelj za buduća proučavanja ovog značajnog i zanimljivog segmenta jugoslovenskih ratova devedesetih.\nNovo ostvarenje Borisa Mikića Slatko od ništa je delo specifične strukture, bez fundamentalnog narativnog i tematskog okvira. U filmu nam se obraća samo Ništa, kao neograničeni predmet interesovanja, istovremeni subjekt i objekt ove bajkolike, umnogome elegične, a još više blago ironične ispovesti, koja teško da može pronaći svog adekvatnog pandana u novijoj istoriji ne samo ovog žanra sedme umetnosti. Mnogobrojni autori dobrovoljni su koautori vizuelnog izgleda dela koje sebe pokušava da definiše kao „razotkrivajuću dokumentarnu parodiju", snimanu u čak sedamdeset zemalja, čiju naraciju u duhovito rimovanim stihovima vodi Igi Pop, personifikovan kao autentični glas Ničega.\nU programskoj celini „Beldocs Human Rights" predstavljen je novi dokumentarac Džoa Berlingera S namerom da se uništi, podeljen u tri poglavlja: „Smrt", „Poricanje" i „Prikaz". Film evocira stravične događaje iz 1915. i 1916. godine, kada je u Turskoj ubijeno oko milion ipo Jermena. S namerom da se uništi vrhunsko je, dramatično i do krajnosti potresno svedočanstvo o ishodima čitavog veka istrajnog traganja za katarzom i istog takvog izbegavanja suočavanja, te jedan od najboljih dokumentarnih filmova (ne samo) proteklog Beldoksa, piše Dejan Petrović.


U prethodne tri godine medijska scena u Kragujevcu značajno je osiromašena, a kvalitet javnog informisanja ne zadovoljava potrebe građana, rečeno je na javnoj debati o stanju medija i kvalitetu informisanja građana, koja je juče održana u Kragujevcu u organizaciji Slavko Ćuruvija fondacije.\nIzvor: FoNet / Slavko Ćuruvija fondacija\nGlavni i odgovorni urednik Kragujevačkih novina Miroslav Jovanović podsetio je da Kragujevac godinama ne raspisuje konkurse za sufinansiranje medijskih projekata, uz obrazloženje da za to nema novca.\nOn je ocenio da su za tešku poziciju medija i novinara u Kragujevcu podjednako krivi i novinari i političari.\nJovanović: Neobrazovani ali politički svrstani novinari\n„Krivicu medija i novinara vidim pre svega u tome što je u proteklih dvadesetak godina u novinarstvo uplovilo veoma mnogo neobrazovanih, netalentovanih, neradnih, a politički svrstanih novinara“, rekao je Jovanović.\nOn je dodao da zbog toga danas ima više medija i novinara u funkciji političkog marketinga nego u službi profesionalnog novinarstva.\nMedijska situacija u ovom gradu specifična je i po tome što je gradska Radio-televizija (RTK) privatizovana, a nakon raskida kupoprodajnog ugovora ponovo vraćena u vlasništvo lokalne samouprave, sa idejom da se ponovo proda.\nProgramski direktor Slavko Ćuruvija fondacije Ilir Gaši naglasio je da je, zbog toga što Kragujevac ne raspisuje konkurse za sufinansiranje medijskih projekata, ono malo preostalih medija došlo do ivice gašenja.\n„Ako kao pokazatelj stanja uzmemo kvalitet javnog informisanja, nezavisnost medija ili kredibilitet novinara, Kragujevac se ni po čemu ne izdvaja iz prilično ravne i sumorne slike, na kojoj se vidi da su mediji na izdisaju, čak i bez naznake rešenja koje bi moglo da ih spase“, ocenio je Gaši.\nOn je rekao da je u takvoj situaciji veoma važan odnos građana i medija koji treba da budu neka vrsta partnera u procesu popravljanja kvaliteta javnog informisanja.\n„Kada uspemo da građane ponovo zainteresujemo za sudbinu medija, da stanu ispred njih i da ih brane, možda ćemo imati neke šanse da ih zaštitimo“, rekao je Gaši i dodao da u ovom trenutku u Srbiji „nemamo takvu situaciju“.\nObrenović: Nije mi kao građanki svejedno\nNovinarka kragujevačkog portala pressek.rs Marija Obrenović apostrofirala je uporno izbegavanje zakonske obaveze lokalne samouprave da raspiše konkurs za projektno sufinansiranje medija.\n„Sa pozicije mog medija, apsolutno mi je svejedno da li će RTK da bude regionalni javni servis ili neće, ali iz pozicije građanke nije mi nimalo svejedno kada vidim da je grad dao 136 miliona dinara toj televiziji da se ‘pokrije’“, rekla je Marija Obrenović.\nDebata u Kragujevcu organizovana je u okviru serije razgovora o problemima sa kojima su suočeni lokalni mediji u Srbiji, kako bi se omogućilo da se tokom medijske reforme čuje glas lokalnih zajednica i kako bi njihov glas bio prenet državnim institucijama koje rade na novoj medijskoj strategiji.\nSlavko Ćuruvija fondacija, u saradnji sa Američkom agencijom za međunarodni razvoj (USAID), serijom razgovora i javnih tribina prikuplja iskustva koja su dosad imali građani, novinari, urednici, vlasnici medija i predstavnici lokalne samouprave u sprovođenju medijske reforme, saopštili su organizatori.\nDebate o stanju medija i kvalitetu informisanja građana održane su u Požarevcu, Subotici, Novom Pazaru, Leskovcu, Užicu i Pančevu, a Slavko Ćuruvija fondacija se zalaže da zaključci razgovora budu uzeti u obzir prilikom izrade nove medijske strategije.\nIstraživanje javnog mnjenja o lokalnim medijima u Kragujevcu (PDF)


Dodik i ambasador Velike Britanije razgovarali o procesu formiranja Savjeta ministara - ISTOK - www.istokrs.com | Vijesti iz Istočne Hercegovine\nDodik i ambasador Velike Britanije razgovarali o procesu formiranja Savjeta ministara\nHome /Info/Politika/Dodik i ambasador Velike Britanije razgovarali o procesu formiranja Savjeta ministara\nPredsjedavajući Predsjedništva BiH Milorad Dodik primio je danas u nastupnu posjetu ambasadora Velike Britanije Metjua Filda sa kojim je razgovarao o procesu formiranja Savjeta ministara, evropskom putu BiH i reformskim procesima.\nNa sastanku u Sarajevu ocijenjeno je da odluka Predsjedništva BiH o zaključivanju Sporazuma o snižavanju cijena usluga rominga u javnim mobilnim komunikacijskim mrežama na zapadnom Balkanu, te otklanjanje prepreka za akreditaciju visokoškolskih ustanova u BiH, predstavljaju konkretne mjere od kojih će svi građani BiH imati koristi.\nRazgovarano je i o predstojećoj godišnjoj konferenciji Evropske banke za obnovu i razvoj koja će biti održana u Sarajevu od 7. do 9. maja, saopšteno je iz Predsjedništva BiH.\nDodik je istakao da je potrebno uložiti dodatne napore kako bi bio zaustavljen proces odlaska mladih iz BiH.\nGMO hrana neoznačena, a uprkos zabrani proizvodi se i u Srpskoj!


Manevrisanje vozilom-karakteristike i uslovi vožnje - ltablice.com\nKategorija: Pojmovi u saobraćaju\nje svaki prekid kretanja vozila na putu u trajanju do 3 minuta, pri čemu vozač ne napušta vozilo, osim prekida radi postupanja po znaku ili pravilu kojim se reguliše saobraćaj (stari zakon : 15 minuta).\nje svaki prekid kretanja vozila, osim prekida radi postupanja po znaku ili pravilu kojim se reguliše saobraćaj, koje se ne smatra zaustavljanjem (prekid kretanja na putu duži od 3 minuta).\nje prolaženje učesnika u saobraćaju pored drugog učesnika u saobraćaju koji dolazi iz suprotnog smera.\nje prolaženje učesnika u saobraćaju pored drugog učesnika u saobraćaju koji se kreće kolovozom u istom smeru.\nje prolaženje učesnika u saobraćaju pored drugog učesnika u saobraćaju koji se ne pomera, objekta ili prepreke na kolovozu.\nje radnja koju učesnik u saobraćaju preduzima kako bi omogućio kretanje drugog učesnika u saobraćaju koji ima prvenstvo prolaza, tako da ne dođe do promene dotadašnjeg načina kretanja učesnika u saobraćaju koji ima prvenstvo prolaza, odnosno do njihovog kontakta.\nje niz od najmanje tri vozila koja su zaustavljena ili se kreću jedno iza drugog istom saobraćajnom trakom u istom smeru, čiji je način kretanja međusobno uslovljen i između kojih ne može bez ometanja ući drugo vozilo.\nje odstojanje na kome učesnik u saobraćaju može jasno videti kolovoz.\nUslovi smanjene vidljivosti\nsu uslovi u kojima je vidljivost manja od 200 m na putu izvan naselja, odnosno 100 m na putu u naselju.\nje odstojanje na kome učesnik u saobraćaju, s obzirom na fizičke prepreke, može u uslovima normalne vidljivosti jasno videti drugog učesnika u saobraćaju, odnosno drugu moguću prepreku na putu.\nSrednja(prosečna) brzina kretanja vozila\nna određenoj deonici puta, predstavlja količnik između dužine te deonice i vremena za koje vozilo tu dužinu pređe.\nje najkraća uzdužna udaljenost između najisturenijih tačaka vozila, lica odnosno objekata.\nje najkraća bočna udaljenost između najisturenijih tačaka vozila, lica odnosno objekata.


Kesiju drakonska kazna i karta u jednom pravcu? - Sportske.net\nGatuzo neće lako preći preko incidenta u "Madonini", a klub razmišlja da zaradi na fudbaleru iz Obale Slonovače...\nFoto: Beta/Paolo Magni/ANSA via AP\nMilan kaznio zaraćeni dvojacStvari se promenile, šta će biti sa Andreom Silvom?Milan našao partnera za Pjonteka?Milan - Trojac odlazi, prave mesto za Srbina?Inter pronašao recept za Milan, evo ko je najzaslužniji!\nPosle svađe sa Biljom na klupi Milana nakon što je zamenjen, Frank Kesi je dobio veću kaznu od Argentinca. To je pojačalo njegovo nezadovoljstvo, ali ga pravi tuš tek očekuje od Gatuza koji veoma ceni igrača, ali ovakvo ponašanje ne prašta.\nSada je, kako pišu mediji na Apeninima Kesi na izlaznim vratima kluba.\nNaime, Milan planira da zaradi na Afrikancu koga prati nekoliko klubova, pre svih Vest Hem i Totenhem, ranije je pominjan Arsenal, a imao je već unosnu ponudu od Peking Guana.\nKinezi su spremni da plate oko 40 miliona evra "Rosonerima" koji bi pristali i na taj način popravili finansijsko stanje pred letnji prelazni rok.


Garaža Obilićev venac dobila „Parksmart” plaketu – sertifikat „zelene garaže” | Energetski portal Srbije\nGaraža Obilićev venac dobila „Parksmart” plaketu – sertifikat „zelene garaže”\n26.06. 2018 Mobilnost\nZamenik gradonačelnika Beograda Goran Vesić i ministar zaštite životne sredine Goran Trivan otkrili su juče na garaži Obilićev venac „Parksmart” plaketu, sertifikat visokih performansi za održivost, čije uslove ispunjava još samo 17 garaža u svetu, a garaža Obilićev venac je prva takva na evropskom kontinentu. Otkrivanju plakete prisustvovao je i direktor JKP „Parking servis” Andrija Čupković.\n– Pokazalo se da sve ono što smo radili za ovu garažu ima smisla, jer ona danas ima 804 parking mesta, odnosno 200 mesta više nego nekada, garaža ima svoje solarne panele, elektropunjače, sistem za separaciju otpada i sve druge sisteme koji ispunjavaju ekološke standarde.\n„Parking servis” je zato dobio priznanje za prvu „zelenu” garažu u Evropi, kao i sertifikat da je u njoj sve urađeno po ekološkim standardima, kazao je zamenik gradonačelnika.\nVesić je istakao da je za Beograd ekologija važna jer se tako vodi računa o svom gradu ali i da ona predstavlja progresivnu privrednu granu.\n– Verujemo da ćemo u budućnosti mnogo ljudi zaposliti u ovoj oblasti, a podsetiću da je Grad Beograd prošle godine kupio prvih pet električnih autobusa, kao i da nam je u planu da u sledeće četiri godine nabavimo još 220 autobusa od kojih će 80 biti električni, čime će u centru biti većinom zamenjeni trolejbusi. Takođe, sve zgrade koje rekonstruišemo ispunjavaju ekološke sertifikate, a sa Vladom Srbije razgovaramo o problemu plastičnih kesa. Beograd je grad budućnosti, u kome treba da se razvijaju nove tehnologije, kreativna industrija i start apovi, gde se poštuje i štiti životna sredina, poručio je zamenik gradonačelnika.\nMinistar zaštite životne sredine Goran Trivan čestitao je Gradu Beogradu i JKP „Parking servis” na priznanju.\n– Ekološka budućnost je stigla u Beograd i to ne samo po pitanju Vinče, već je tu sada i „Parking servis”. Samo u ovoj garaži ispoštovano je oko 150 ekoloških standarda čime je zalužila da prva u Evropi dobije ovaj sertifikat. Beograd već godinama pokazuje izuzetnu ekološku odgovornost i to govori o drugoj vrsti svesti i želji da grad postane energetski efikasan. Posla ima još, ali kada imate ljude koji razumeju koliko je ekologija važna ništa nije nemoguće. Kada znate šta hoćete i imate dobar plan, onda Beograd pokazuje svoje lepo lice, istakao je ministar Trivan, obećavši podršku i u drugim gradskim projektima.\nDirektor JKP „Parking servis” Andrija Čupković podsetio je da je pre pet godina, prema preporuci Građevinskog fakulteta garaža Obilićev venac trebalo da bude zatvorena jer je bila u veoma lošem stanju.\n– Ovaj sertifikat „zelene garaže” je nama veoma važan, 16 ih je u Americi, jedan u Kini i jedini u Evropi je ovde. Uveli smo elektropunjače, smanjili potrošnju električne energije za 33 odsto, imamo veće prihode i povećane standarde. Oni će biti primenjeni i u našim ostalim garažama i na svim parkiralištima gde to bude bilo moguće, kazao je Čupković.\n„Parksmart” je jedini svetski rejting sistem koji definiše, procenjuje i daje proznanje održivim garažama i garažama koje imaju visoke performanse.\nOvaj sveobuhvatni sistem sertifikovane garaže razvrstava u nekoliko grupa – zlatnu, srebrnu, bronzanu i grupu takozvanih „Pionira”.\nGaraža Obilićev venac je jedna od četiri garaže na svetu koje ispunjavaju kriterijume za bronzani nivo, što je trenutno najviši dostignuti nivo.\nsertifikat zelene garaže\nsistem za separaciju otpada


Brnabić: Srbiji najviše u okruženju odgovara stabilan region – Studio B\nBrnabić: Srbiji najviše u okruženju odgovara stabilan region\nBrnabić: Srbiji najviše u okruženju odgovara stabilan region Tanjug\nObjavljeno: 30.01.2018. 13:19 Izmenjeno: 31.01.2018. 09:19\nPredsednica Vlade Srbije Ana Brnabić izjavila je da Srbiji najviše od svih zemalja okruženja odgovara da naš region bude percipiran kao stabilan od strane međunarodnih finansijskih institucija, upravo zbog činjenice da je naša zemlja na ekonomskom planu u poslednje tri godine uradila najviše u odnosu na sve zemlje u susedstvu.\nOna je, komentarišući današnju sednicu Međuvladine hrvatsko-srpske komisije o pravima nacionalnih manjina, istakla da je uvek dobro kada se odvija dijalog, te da je potrebno svaki dan raditi na relaksiranju odnosa između dveju zemalja.\n„Srbija je duboko posvećena regionalnoj stabilnosti i najviše smo uradili u poslednje tri godine kako bismo promenili sebe u smislu makroekonomske stabilnosti, fiskalne konsolidacije, fiskalne discipline i uslova za poslovanje. Četvrtu godinu zaredom napredujemo na Duing biznis listi Svetske banke, mi smo bili jedini koji smo implementirali teške i političke nepopularne mere fiskalne konsolidacije i sada izlazimo sa dobrim rezultatima“, poručila je premijerka naglasivši da Srbija ima zdravu osnovu za ubrzani rast u budućnosti, ali i da za taj ubrzani rast našoj zemlji treba stabilan region.\nPrema njenim rečima, region mora da bude makroekonomski predvidiv kako bi investitori dolazili, te da bi međunarodne finansijske institucije prepoznale napore Srbije i tako omogućile domaćoj privredi da finansira svoj rast i razvoj.\n„Mi imamo jednu izuzetno konstruktivnu ulogu u regionu i nastavićemo da to radimo i u tom smislu sastanak mešovite komisije je jako dobar. Moramo biti racionalni u vezi sa pitanjima koja ne smeju da se otvaraju, a to su pitanja zločina u Drugom svetskom ratu, holokausta i našeg prava i obaveze da se sećamo toga da se to ne bi ponovilo. Ta pitanja ne smeju da se otvaraju, to su civilizacijske norme oko kojih ne smemo da imamo raspravu“, zaključila je predsednica Vlade Srbije.


Faktor | Započela manifestacija "Odbrana Bosne i Hercegovine - Igman 2021"\nTradicionalna manifestacija "Odbrana Bosne i Hercegovine - Igman 2021" zvanično je započela danas, a glavnina njenih sadržaja bit će održana početkom augusta na prostorima planine Igman, na lokaciji Memorijalnog kompleksa Kovači, kao i na prostoru Spomeničkog kompleksa Tunel D-B.\nGeneralni sekretar manifestacije Hamdija Hasanović je rekao da su zbog pandemije ovogodišnju manifestaciju programski prilagodili i u određenim sadržajima reducirali, a njen slogan glasi "Ostanite kući i posvjedočite".\n- Defile veterana koji se održavao na Igmanu, kada je u stroju učestvovalo 1.200 pripadanika Armije i MUP-a, ove godine smo sveli na simboličnih stotinu učesnika defilea mladih koji će kroz Sarajevo nositi zastave naših jedinica kao simbole brigada pod kojima su se borili naši borci – naveo je Hasanović.\n- Već danas počinjemo s manifestacijom, a nakon pres-konferencije će biti obilježena godišnjica prokopavanja i puštanja u rad Tunela spasa. Sutra već imamo služenje parastosa, a u ponedjeljak idemo u Mostar sa izložbom 'Domovina u srcu'. U srijedu ćemo imati služenje mise zadušnice i polaganje cvijeća na mjestima stradanja građana Sarajeva. Tom prilikom ćemo upriličiti defile „Mladi na putu života“ sa stipendistima Fonda Ikre – rekao je Hasanović.\n- Počeli smo da radimo na jednoj drugoj priči, a ta priča treba da se zove kultura sjećanja ili kultura pamćenja. U predstojećem periodu pokušat ćemo da razvijanjem platforme kulture sjećanja, proaktivno djelujemo. Pokušat ćemo da djeci i budućim generacijama objašnjavamo šta se dešavalo i za šta smo se borili u našem odbrambeno-oslobodilačkom ratu – rekao je Osmanović dodajući da će se iduće godine nastojati proširiti područje na kome se će se održavati sadržaji ove manifestacije.\n- Kultura sjećanja i pamćenja zasigurno se ogleda u načinu na koji društvo institucionalno pamti i sjeća se, te prenosi historijske događaje budućim pokoljenima. Iako kultura sjećanja u terminološkom smislu asocira na prošlost, ona zapravo predstavlja osnovu poimanja sadašnjosti i izgradnje društva budućnosti – rekao je Kulanić.\n"Dani šljive" Gradačac: Sve je spremno za otvaranje tradicionalne manifestacije\nTradicionalni skokovi u hladnu Trebišnjicu: Sarajlija pobjednik, oduševio revijalni skok\nProučena dova za šehide\n"Odbrana BiH - Igman 2021": Domovina je stečevina i blagodat koja nije došla sama od sebe


Radio 021\t30.11.2018 13:24\nApelaciono veće Suda BiH izreklo je oslobađajuću presudu Naseru Oriću i Sabahudinu Muhiću, koji su se u ponovljenom postupku teretili za zločin nad ratnim zarobljenicima na području Srebrenice i Bratunca\nPo drugi put Naser Orić i Sabahudin Muhić oslobođeni su optužbi za ubistvo Milutina Miloševića i Mitra Savića u selima Lolići i Kunjerac.\nNovi postupak trajao je od 3. septembra do 9. novembra ove godine. Na suđenju je ponovo saslušan zaštićeni svedok O-1 koji je promenio svoj iskaz u odnosu na izjavu datu 2014. godine. Advokati su bazirali svoju odbranu upravo na ovom delu rekavši kako je zaštićeni svedok menjao iskaze u bitnim delovima svaki put kada je saslušan.\nPre izricanja presude stotine građana se okupilo ispred Suda BiH, kako bi Oriću i Muhiću iskazali podršku u ovom procesu.\n1. poturica te kolje , poturica ti sudi , poturica te oslobadja....jebes olos poturcenu koja zivi u kompleksu izdaje svoje vere - predaka - svog porekla i svega sto su....


Stiže osveženi Nissan Kicks - Auto Republika\nNissan Kicks je stigao na određena svetska tržišta pre nekoliko godina kao zamena za mnogo kritikovani i, na tim teritorijama slabo prodavani model Juke, ali se nije preterano proslavio. U Evropi ga nije ni bilo, verovatno zbog uspeha neobičnog SUV-a Juke, dok je u Americi prodato simboličnih 58.193 primerka protekle godine.\nJapanski proizvođač vozila je sada spremio nešto od osveženja, pa je restilizovani model prvo predstavljen na Tajlandu, a na ostalim tržištima će biti organizovane lokalne premijere tokom narednih meseci.\nMožda najbolji deo priče u vezi ovog gradskog krosovera jeste njegova hibridna verzija nazvana e-Power. Reč je o modelu koga pokreće 1,2-litarski benzinac s tri cilindra, a koji u kombinaciji sa električnim agregatom razvija maksimalnih 127 konjskih snaga.\nNissan kaže da električni motor može većinu vremena da funkcioniše samostalno i da se benzinac uključuje samo kad je potrebno, kao u slučaju kada vlasnik vozi, na primer u planinskim predelima ili pretiče drugi automobil. Nepoznato je da li je e-Power namenjen i Americi, a na ovom tržištu Kicks se do sada nudio samo sa 1,6-litarskim „atmosfercem“ i 122 konjske snage.\nSa dizajnerske strane, tu je nešto šira maska hladnjaka po uzoru na ostale modele kompanije kao i veći LED farovi. U ponudi će se naći i dvobojan model, odnosno onaj gde će boja krova biti drugačija od farbe kojom je „premazan“ ostatak vozila.\nKicks je već trebalo da bude u prodajnim salonima, ali je njegovu premijeru odložena zbog epidemije virusa korone. Kako stvari stoje, možemo ga očekivati do kraja godine po početnoj ceni od 18.900 dolara u Americi.\ntags: e-power juke nissan renault nissan alijansa\nprevious Australijski političari pokušavaju da sačuvaju marku Holden\nnext Špijuniran VW Golf Mk8 Variant\nFord krivi Donalda Trampa za lošiju godinu\n01/02/2019 - 07:53\nDonald Tramp ljuto zamera Goodyearu… Na političkoj „korektnosti“!


.RS domen je sada moguće registrovati na više jezika | Biznis i Finansije\n/ IT i nauka / .RS domen je sada moguće registrovati na više jezika\n.RS domen je sada moguće registrovati na više jezika\nThis post has already been read 1519 times!\nSrbija je od ponedeljka, 10. decembra, stala rame uz rame sa brojnim zemljama sveta kada je tačno u 12 časova počela registracija .RS domena na pismima čak 13 jezika koji se koriste u našoj zemlji. Od sada će, prilikom registracije domena, biti moguća upotreba 67 latiničkih slova, pa više neće biti potrebno da se nazivi domena pišu „ošišanom latinicom”.\nTim povodom u Biblioteci grada Beograda, Fondacija Registar nacionalnog internet domena Srbije (RNIDS) organizovala je skup na kome su posetioci mogli da čuju sve detalje o prednostima IDN-a (Internationalized Domain Name – IDN), odnosno korišćenja nacionalnih pisama u nazivima domena, od najeminentnijih stučnjaka iz Ministarstva trgovine, turizma i telekomunikacija, Kancelarije za informacione tehnologije i elektronsku upravu, ICANN-a i RNIDS-a.\nPrisutnima se ispred RNIDS-a najpre obratio Vladimir Manić, direktor Fondacije.\n„Višejezičnost nije trend, to je budućnost Interneta. Iako je Internet rođen na engleskom jeziku, sve je više i korisnika sa ostalih govornih područja. Zato danas počinje registracija .RS IDN domena. Da bismo to omogućili, podržanom skupu karaktera dodali smo 41 slovo iz pisama 13 jezika koji se govore u Srbiji.“, rekao je Manić.\nIspred Ministarstva trgovine, turizma i telekomunikacija obratila se Irini Reljin, pomoćnica ministra.\n„Ovaj dan je značajan za našu državu jer razvijamo multikulturalnu sredinu, a što više kultura imamo, više kao država vredimo“.\nMihailo Jovanović, direktor Kancelarije za IT i eUpravu, naglasio je da je digitalizacija jedan od prioriteta Vlade Republike Srbije i premijerke Ane Brnabić.\n„Reforma javne uprave je već sprovedena, a uvođenje IDN-a je jedan od važnih delova ovog procesa. Da je digitalizacija nešto što je izuzetno važno za Srbiju govori i činjenica da je novi sajt Vlade Republike Srbije, od nedavno prilagođen i osobama sa različitim tipovima hendikepa. Cilj je transparentna i efikasna uprava po meri svih naših građana“, rekao je Jovanović.\nPredstavnik Evrope u Upravnom odboru međunarodne organizacije ICANN, Danko Jevtović, prisutima je predstavio rad ove organizacije koja se, pored upravljanja globalnom adresnom strukturom Interneta, bavi i koordinacijom svih organizacija koje su uključene u njegovo funkcionisanje.\n„Narednih milijardu korisnika koji će početi da koriste Internet uglavnom nisu sa engleskog govornog područja. Upravo zbog njih su potrebni ovakvi novi adresni sistemi. U svetu su prvi IDN domeni registrovani još 2000. godine, a danas sve veći broj zemalja prati ovaj trend“, istakao je Jevtović.\nKako se Internet širio i sve više ljudi pristupalo globalnoj mreži, tako je rasla i potreba za IDN-om.\n„Tehnologija bi trebalo da se usavrši do te mere da svako može da se izrazi na svom autentičnom pismu, a ne da se sve kulture svedu na 26 slova engleskog alfabeta. IDN nije namenjen onima koji ne govore naš jezik, već baš lokalnoj upotrebi“, rekao je Vojislav Rodić, predsednik UO RNIDS-a.\nRNIDS je još 2012. godine, prateći svetske trendove, omogućio registraciju ćiriličkih naziva u okviru .СРБ domena, a sada će u okviru naziva .RS domena omogućiti upotrebu šireg skupa latiničkih slova koja se koriste u Republici Srbiji, uključujući i pisma nacionalnih manjina. Pored slova iz srpskog, nazivi .RS domena će moći da sadrže i slova iz albanskog, bošnjačkog, hrvatskog, češkog, nemačkog, mađarskog, crnogorskog, rumunskog, romskog, slovačkog, slovenačkog i vlaškog jezika.\nPočetni period registracije IDN naziva u okviru .RS domena, tokom kog će pravo registracije imati postojeći registranti .RS domena, trajaće do 5. marta 2019. godine. Nakon tog perioda, registracija će biti slobodna za sve koji žele da registruju IDN nazive domena.\n.RS domen rnids\n3950 Days Running


Zvezda (U16) slavila u Celju - ЦЗБГ портал\nZvezda (U16) slavila u Celju\nHokejaši Crvene zvezde do 16 godina odigrali su svoj meč sinoć, u Celju, i pregazili domaćina. Krajnji rezultat bio je 1:8 (1:1, 03, 04).\nPrva trećina nije nagovaštavala Zvezdinu ubedljivu pobedu. U tom periodu igre, koji je završen nerešeno 1:1, prvi do gola su došli domaćini kada je Luka Čerenjak u 13. minuti smestio pak u mrežu Dušana Krstića. Zvezda uspeva da izjednači već u 14. minuti i to golom Mateje Popovića, a na asustenciju Pavla Stojanovića. Do kraja ove trećine nije bilo golova pa se u drugi period ušlo sa nerešenim rezultatom.\nMeđutim, Zvezda u drugoj trećini dodaje gas i prvo golom Vuka Kravljanca (sistencija Relja Jovanović – Antonije Jeremić) dolazi u vodstvo od 1:2, da bi potom golovima Mateje Popovića (asistencija Marko Mladenović) i Marka Mladenovića (asistencija Aleksa Gvozdenović – Mateja Popović). došla do vodstva od 1:4.\nTo nije zadovoljilo pulene Marka Juloskog koji su u poslednjem periodu igre demolirali protivnika. Prvo je Vuk Savić (asistencija Aleksa Gvozdenović – Pavle Stojanović) povećao Zvezdino vodstvo na 1:5, da bi Mateja Popović svojim trećim golom (asistencija Aleksa Gvozdenović – Vuk Savić) doneo veliki 1:6 za crveno-bele. Svojim drugim golom Marko Mladenović povisuje na 1:7 u 57. minuti (asistencija Mateja Popović – Vuk Savić), a konačnih 1:8 postavlja Mateja Popović kojem je ovo bio 4 gol na ovoj utakmici (asistencija Vuk Savić).\nMaribor otkazao, sa Medveščakom odloženo\nBy Dafi, 30 секунди ago\nBy 1995SirmiumKid, 2 минута ago\nBy Beli_vuk, 12 минута ago


Sarajevo-osiguranje pobjednik prvih Susreta društava za osiguranje u BiH – SUDROS – Sarajevo Osiguranje\nNa prvim Susretima društava za osiguranje u BiH – SUDROS koji su održani u zdravstveno-turističkom centru “Banja Vrućica” kod Teslića ekipa Sarajevo-osiguranja osvojila je prvo mjesto. SUDROS je održan uz učešće uposlenika iz 18 osiguravajućih društava iz cijele BiH kao i predstavnika Agencije za nadzor osiguranja F BiH i Udruženja društava za osiguranje F BiH. Takmičenja po sportskim disciplinama održana su u fudbalu (muškarci), košarci, odbojci, kuglanju, stolnom tenisu, pikadu (žene) i šahu (muškarci). Po pojedinim sportovima Boris Medak iz podružnice Mostar osvojio je prvo mjesto u stolnom tenisu, dok su na šahovskom turniru prva dva mjesta zauzeli Zijad Breščić (Direkcija) i Zijad Jukić (podružnica Tuzla). Ekipno Sarajevo-osiguranje osvojilo je drugo mjesto na fudbalskom turniru, a Amra Darman iz podružnice Sarajevo zauzela je dva druga mjesta, u kuglanju i stolnom tenisu za žene dok je Diniji Kozlić iz podružnice Tuzla pripalo treće mjesto u stolnom tenisu. Ovim putem čestitamo kolegama koje su učestvovali na prvim Susretima društava za osiguranje u BiH i predstavljali Sarajevo-osiguranje u najboljem svjetlu.


Korona virus i vakcinacija u Srbiji: Kako se prijaviti, da li i strani državljani mogu da se vakcinišu i kakav je plan za revakcinaciju - Ozonpress :: internet portal\nKada otvorite sajt e-Uprave, odaberite opciju „Usluge“ u kojoj ćete dalje naći sekciju „Zdravlje“.\n„Za one sugrađane koji se budu prijavljivali preko kontakt centra adresa elektronske pošte neće biti obavezna, jer smo svesni da su možda nisu dovoljno informatički pismeni“, objašnjava Jovanović.\nTekst „Evropljanka u Beogradu“ hrvatske književnice i novinarke Vedrane Rudan o tome kako se krajem januara vakcinisala u Beogradu izazvao je brojne reakcije u delu srpske javnosti.\n„Do sada se više od 8.000 stranaca prijavilo, a vakcinisano je oko 4.000 njih, što je svega 0,8 odsto od ukupnog broja vakcinisanih do sada“, rekao je Mihailo Jovanović, direktor Kancelarije za IT i eUpravu.\n„Odluka koja je humana, dobra i pametna. To je i oblik kulturne diplomatije“, napisala je rediteljka.\n„Iz toga sam zaključila da svim tim građanima Srbija pruža mogućnost vakcinisanja“, navela je ona.\n„Oni koji su se vakcinisali, kažu da ih u domovima zdravlja u Srbiji niko ništa nije pitao, niti proveravao i da je procedura trajala svega par minuta“, piše BIRN.\nU tekstu se navodi da nije stigao odgovor iz Vlade Srbije, Ministarstva zdravlja i Instituta „Batut“ na pitanje zbog čega nisu protiv korona virusa prvo vakcinisani svi prijavljeni državljani Srbije.\nPošto iskažete interesovanje – pošaljete zahtev, dobićete imejl ili SMS poruku o terminu i mestu imunizacije u zavisnosti od prioriteta imunizacije koji definiše Institut za javno zdravlje „Dr Milan Jovanović Batut“.\n„Imamo dogovore sa različitim proizvođačima za osam miliona doza, dalje nastavljamo razgovore, ali u ovom trenutku imamo vakcine za četiri miliona ljudi“, rekla je Ana Brnabić.\n„Očekujem da ćemo imati u februaru još nekih dodatnih 1.300.000 – 1.500.000, i sve tako do recimo nekog maja, juna, kada bi trebalo da završimo vakcinaciju.“\n„Dva dana pre toga dobiće i poruku i idu na isto mesto gde su primili prvu dozu“, dodaje Jovanović.\nPunkt za masovnu vakcinaciju u Kragujevcu nalazi se u hali „Gordana Goca Bogojević“ i na tamo će moći da prime vakcinu svi zainteresovani, čak i oni koji se nisu prijavili preko eUprave.\n„Govore da hoće nas čipuju, nikada nisam čula za takvo nešto“, kaže Gligić.\n„Sada je na potezu država i stručnjaci da pokrenu kampanju da se vakciniše barem 50 odsto ljudi. Videla sam da tek petina građana prihvata vakcinaciju“.\nKako objašnjava, na bezazleni virus ugrađeno je „parče korone“ koje će stimulisati stvaranje antitela.\n„Taj imunitet neće biti doživotan, videćemo koliki će biti, neki kažu dve godine, neki manje, ali to je dovoljno da dok se ne napravi prava vakcina koja štiti doživotno“.\nNa zebnje ljudi od nuspojava, virusološkinja kaže da „svaka vakcina dovedi do neke reakcije, nema te koja ni kod koga neće ništa izazvati“.\n„Na to možemo da imamo reakcije, ali to su beznačajne stvari i treba to reći otvoreno“, pojašnjava ona.


Danas u posetu Beogradu dolazi Francuski predsednik Emanuel Makron, njegov avion bi trebalo da u srpski vazdušni prostor uđe nešto pre 15:00h , a odatle će ga obezbeđivati eskadrila srpskih MIGOVA -29.\nVrhovni komandant Aleksandar Vučić i ministar odbrane Aleksandar Vulin , izdali su naređenje vazduhoplovnim snagama Vojske Srbije, da obezbede avion Francuskog predsednika Emanuela Makrona prilikom ulaska u vazdušni prostor Srbije.\nKako antibot portal saznaje, srpski MIGOVI-29, naoružani bojevim raketama, na granici će sačekati avion sa francuskim predsednikom i odatle će ga pratiti sve do aerodroma Nikola Tesla.\nVrlo je zanimljivo da će MIGOVI -29 i nakon sletanja francuskog predsednika i dalje ostati u vazduhu i da će neprekidno obezbeđivati vazdušni prostor tokom čitave Makronove posete.\nPored vazdušnih snaga Vojske Srbije u obezbeđenje francuskog predsednika biće uključene i specijalne jedinice , snajperisti, BIA i nekoliko hiljada uniformisanih policajaca , ali i operativaca u civilu , koji će biti ubačeni među obične građane.\nTags: aleksandar vucicaleksandar vulinEmanuel Makronmig-29najnovija vestPredsednik Francuskepredsednik srbijeUDarna VestvestiVojska Srbije\npredhodni clanak Previous post: Autorski tekst Boška Obradovića: Pitanja na koja nema odgovora u najnovijoj aferi Nebojše Stefanovića\nsledeci clanak Next post: Krenuli naprednjački autobusi iz cele Srbije da dočekaju Makrona


Vojnici Kfora pojavili su se pre oko sat vremena u blizini administrativnog prelaza Jarinje gde su već osam dana stacionirani pripadnici specijalnih jedinica kosovske policije.\nU pitanju su američki, poljski i kanadski vojnici u okviru misije Kfora na KiM, piše Kosovo online.\nNe zna se još da li su na Jarinje stigli kako bi "zamenili" prištinske specijalce i da li ovo znači da će oklopna kosovska policija da se povuče.\nKosovski premijer Aljbin Kurti poručio je danas da je zajedno sa ministrom policije Đeljaljom Svečljom imao sastanak sa komandantom Kfora na kojem je razgovarano o bezbednosnoj situaciji, ali da nema informaciju da se Kfor sprema da interveniše na severu KiM i zameni specijalne jedinice kosovske policije, kako su naveli pojedini albanski mediji.\nMinistarstvo spoljnih poslova Albanije pozvalo je danas Srbiju da "povuče oružane snage" upućene na administrativne prelaze sa KiM i da radi na hitnoj deeskalaciji situacije.\nU saopštenju za javnost se navodi da je Albanija "posebno zabrinuta" zbog raspoređivanja srpskih oružanih snaga i vojnih aviona koji lete blizu i iznad vazdušnog prostora KiM jer to "podstiče pojedince na izazivanje nemira i nasilja".\n- Takvi akti su u suprotnosti sa međunarodnim sporazumima koji imaju za cilj da osiguraju red i stabilnost. Pozivamo Srbiju da povuče oružane snage i da radi na hitnoj deeskalaciji situacije. Pozivamo sve aktere da pokažu suzdržanost i odmah pređu na dijalog, koji je jedini način da se krene napred i reše otvorena pitanja u duhu saradnje, kojoj je Albanija nepovratno posvećena u svojim bilateralnim i multilateralnim naporima - poručuju iz albanskog ministarstva.


Nije kasno za izabranog lekara - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Nije kasno za izabranog lekara\nNije kasno za izabranog lekara\nutorak, 03 januar 2012 11:24\nOko 75 odsto Kragujevcana ima svog izabranog lekara. Nadležni u Domu zdravlja kažu, da izabranog nemaju samo gradani koji nisu koristili zdravstvenu zaštitu poslednjih nekoliko godina. Svaki pacijent je dužan da odabere lekara opšte prakse i stomatologa, svaka žena starija od 15 godina ginekologa, a svako dete bi trebalo da ima svog odabranog pedijatra.\nIako se ovaj program primenjuje vec šest godina, deo gradana nije se opredelio za lekara koji ce brinuti o njihovom zdravlju. Oni ce to morati da ucine do 3. juna naredne godine, jer ce u suprotnom imati pravo samo na hitnu medicinsku pomoc.